**SMJERNICE ZA USPOSTAVU STANDARDNIH MATERIJALNIH TROŠKOVA KOD PRORAČUNSKIH I IZVANPRORAČUNSKIH KORISNIKA DRŽAVNOG PRORAČUNA**

Studeni 2015.

MINISTARSTVO FINANCIJA

SADRŽAJ

[1. UVOD 3](#_Toc436402313)

[2. DEFINIRANJE STANDARDNOG TROŠKA 3](#_Toc436402314)

[3. OBUHVAT ANALIZE RADI DEFINIRANJA STANDARDNIH TROŠKOVA 5](#_Toc436402315)

[4. UKUPNI MATERIJALNI RASHODI 6](#_Toc436402316)

[5. NAKNADE TROŠKOVA ZAPOSLENIMA (321) 10](#_Toc436402317)

[SLUŽBENA PUTOVANJA (3211) 10](#_Toc436402318)

[NAKNADE ZA PRIJEVOZ, ZA RAD NA TERENU I ODVOJENI ŽIVOT (3212) 11](#_Toc436402319)

[STRUČNO USAVRŠAVANJE ZAPOSLENIKA (3213) 12](#_Toc436402320)

[OSTALE NAKNADE TROŠKOVA ZAPOSLENIMA (3214) 14](#_Toc436402321)

[6. RASHODI ZA MATERIJAL I ENERGIJU (322) 14](#_Toc436402322)

[UREDSKI MATERIJAL I OSTALI MATERIJALNI RASHODI (3221) 15](#_Toc436402323)

[MATERIJAL I SIROVINE (3222) 17](#_Toc436402324)

[ENERGIJA (3223) 19](#_Toc436402325)

[MATERIJAL I DIJELOVI ZA TEKUĆE I INVESTICIJSKO ODRŽAVANJE (3224) 21](#_Toc436402326)

[SITNI INVENTAR I AUTO GUME (3225) 22](#_Toc436402327)

[VOJNA OPREMA (3226) 23](#_Toc436402328)

[SLUŽBENA, RADNA I ZAŠTITNA ODJEĆA I OBUĆA (3227) 24](#_Toc436402329)

[7. RASHODI ZA USLUGE (323) 24](#_Toc436402330)

[USLUGE TELEFONA, POŠTE I PRIJEVOZA (3231) 25](#_Toc436402331)

[USLUGE TEKUĆEG I INVESTICIJSKOG ODRŽAVANJA (3232) 28](#_Toc436402332)

[USLUGE PROMIDŽBE I INFORMIRANJA (3233) 29](#_Toc436402333)

[KOMUNALNE USLUGE (3234) 30](#_Toc436402334)

[ZAKUPNINE I NAJAMNINE (3235) 31](#_Toc436402335)

[ZDRAVSTVENE I VETERINARSKE USLUGE (3236) 32](#_Toc436402336)

[INTELEKTUALNE USLUGE (3237) 33](#_Toc436402337)

[RAČUNALNE USLUGE (3238) 35](#_Toc436402338)

[OSTALE USLUGE (3239) 36](#_Toc436402339)

[8. NAKNADE TROŠKOVA OSOBAMA IZVAN RADNOG ODNOSA (3241) 37](#_Toc436402340)

[9. OSTALI NESPOMENUTI RASHODI POSLOVANJA (329) 38](#_Toc436402341)

[NAKNADE ZA RAD PREDSTAVNIČKIH I IZVRŠNIH TIJELA, POVJERENSTAVA I SLIČNO (3291) 39](#_Toc436402342)

[PREMIJE OSIGURANJA (3292) 40](#_Toc436402343)

[REPREZENTACIJA (3293) 42](#_Toc436402344)

[ČLANARINE I NORME (3294) 42](#_Toc436402345)

[PRISTOJBE I NAKNADE (3295) 43](#_Toc436402346)

[TROŠKOVI SUDSKIH POSTUPAKA (3296) 44](#_Toc436402347)

[OSTALI NESPOMENUTI RASHODI POSLOVANJA (3299) 44](#_Toc436402348)

[10. STANDARDI ZA HORIZONTALNE FUNKCIJE U POSLOVANJU KORISNIKA 45](#_Toc436402349)

1. UVOD

Vlada Republike Hrvatske (dalje u tekstu: Vlada) je na sjednici od 23. travnja 2015. prihvatila Prijedlog nacionalnog programa reformi (dalje u tekstu: Nacionalni program reformi) koji Republika Hrvatska podnosi Europskoj komisiji, a u kojem se navode planovi i postupci Vlade radi otklanjanja makroekonomskih neravnoteža. U navedenom dokumentu definirana su tri glavna cilja čijem će se ostvarenju težiti u idućem kratkoročnom i srednjoročnom razdoblju:

1. Promicanje rasta, vanjske konkurentnosti i ponovna uspostava ravnoteža u hrvatskom gospodarstvu
2. Rješavanje slabosti u upravljanju i povećanje učinkovitosti javnog sektora
3. Povećanje održivosti duga opće države i jačanje upravljanja javnim financijama.

Vezano za ispunjavanje trećeg cilja, okviru dijela preporuke br. 1 koja se odnosi na detaljno preispitivanje rashoda, Vlada je donijela Odluku o provođenju dubinske analize rashoda Državnog proračuna Republike Hrvatske (Narodne novine, br. 124/14) za pet specifičnih kategorija rashoda. U dubinskoj analizi poslovanja agencija, zavoda, fondova i drugih pravnih osoba s javnim ovlastima identificirane su slabosti organizacijskih i financijskih aspekata u njihovom poslovanju. U dijelu analize materijalnih rashoda uočena su znatna odstupanja u cijeni najma poslovnog prostora onih pravnih osoba koje plaćaju najam, kao i raspoloživom prostoru po zaposleniku. Uočena je i neujednačenost u prosječnim rashodima za energiju, tekuće i investicijsko održavanje, vrijednosti i broju nabavljenih vozila kao i u njihovom korištenju. Isto tako zabrinjavaju visoki iznosi za intelektualne usluge s obzirom na visokokvalificirani kadar koji te pravne osobe zapošljavaju kao i značajni rashodi za računalne usluge, usluge telefona, pošte i prijevoza. Također su uočeni neobično visoki iznosi ostalih nespomenutih usluga i ostalih rashoda poslovanja.

Sukladno nalazima iz dubinske analize u popisu mjera iz Nacionalnog programa reformi navodi se da će se u sklopu Upute za planiranje rashoda propisati optimalni troškovi prema vrstama materijalnih rashoda i provedba mjera za smanjenje materijalnih rashoda u pravnim osobama s javnim ovlastima, te standardi za utvrđivanje broja radnih mjesta u općim (pomoćnim) službama obzirom na opseg posla i druge specifične kriterije vezane za poslovanje pravnih osoba. Kako se identificirane slabosti kod agencija, zavoda, fondova i drugih pravnih osoba s javnim ovlastima u pretežitom dijelu odnose i na ostale proračunske korisnike, ovim se smjernicama pokreću aktivnosti radi definiranja standarda materijalnih troškova kod proračunskih i izvanproračunskih korisnika državnog proračuna.

# DEFINIRANJE STANDARDNOG TROŠKA

U okolnostima potrebe smanjenja rashodovne strane državnog proračuna, linearno smanjenje materijalnih rashoda više nije održivo te često dovodi do povećanja dospjelih, a nepodmirenih obveza. Provedba strukturnih reformi kojima se postižu realne uštede te uspostavlja bolja kontrola nad planiranjem i izvršavanjem rashoda postaje nužnost.

Državni ured za reviziju u izvještajima o provedenoj reviziji upozorava na velike razlike u iznosu materijalnih rashoda (skupina 32 iz Računskog plana) po zaposleniku između proračunskih korisnika (od 20.000,00 do 400.000,00 kuna) te se predlaže donošenje standarda za pojedine vrste rashoda.

Izrada financijskog plana na način da se polazi od prošlogodišnjeg plana te uzima u obzir realizacija tijekom godine bez detaljnijeg poznavanja stvarnih uzroka rasta ili smanjenja troškova stvara pretpostavke za nerealno planiranje. U svrhu učinkovitijeg kontroliranja materijalnih troškova ostvareni troškovi mogu se uspoređivati sa standardnim troškovima sličnih programa i aktivnosti. Preduvjet za to je da su standardni troškovi utvrđeni te da se prate kroz duže razdoblje. Svrha ovih usporedbi i analiza ostvarenoga je utvrditi razlike, odstupanja u troškovima, revidirati ih i poduzeti odgovarajuće mjere (i odgovornosti) za eventualna odstupanja.

Ove smjernice polaze od analize financijskih podataka iz financijskih izvještaja (PR-RAS obrazaca) i iz izvještaja o izvršenju državnog proračuna kao i iz kvalitativnih, kvantitativnih i financijskih informacija koje su prikupljene u okviru reformskih mjera radi fiskalne konsolidacije državnog proračuna. Također, korišteni su podaci Državnog ureda za središnju javnu nabavu koji je u dijelu predmeta nabave za koje provodi postupke nabave utvrdio optimalne troškove.

Analize su provedene za rashode u okviru sljedećih podskupina računa :

* 321 Naknade troškova zaposlenima

(službena putovanja, naknade za prijevoz, stručno usavršavanje zaposlenika)

* 322 Rashodi za materijal i energiju

(uredski i ostali materijal, energija, materijal za investicijsko održavanje, sitni inventar)

* 323 Rashodi za usluge

(telefon i pošta, usluge investicijskog održavanja, promidžba, komunalne usluge, zakupnine i najamnine, intelektualne, računalne i ostale usluge)

* 324 Naknade troškova osobama izvan radnog odnosa

(službenog puta)

* 329 Ostali nespomenuti rashodi poslovanja

(naknade za rad predstavničkih i izvršnih tijela, povjerenstava, premije osiguranja, reprezentacija, članarine i ostali nespomenuti rashodi)

**Cilj je uspostaviti standarde upravljanja materijalnim rashodima, uvesti kontinuirano praćenje efikasnosti i dobre prakse upravljanja materijalnim rashodima korisnika čiji se materijalni rashodi u cijelosti ili djelomično financiraju iz državnog proračuna te ih unapređivati putem odluka, uputa i drugih propisa.**

Ovisno o tome koliko se mogu predvidjeti, odnosno normirati, troškovi se mogu klasificirati na:

* standardne troškove
* čiste planske troškove (oni koje je moguće planirati s velikom pouzdanošću da će se realizirati)
* fleksibilne planske troškove (oni koje je teško pouzdano planirati).

U pružanju usluga treba težiti utvrđivanju standardnih troškova zbog njihovog kontrolnog mehanizma, baze za usporedbu nastalih troškova, dobre podloge za planiranje troškova i slično. Utvrđene standarde treba kontinuirano pratiti, za utvrđena odstupanja raditi analize i sukladno rezultatima analiza raditi promjene u postavljenim standardima.

Troškove je moguće klasificirati ovisno o tome kako reagiraju na stupanj aktivnosti pa razlikujemo:

* fiksne troškove koji ostaju nepromijenjeni bez obzira na promjene u stupnju aktivnosti (npr. trošak najamnine)
* varijabilne troškove koji se mijenjaju ovisno o promjenama u stupnju aktivnosti (npr. trošak uredskog materijala)
* poluvarijabilne ili miješane troškove koji ostaju nepromijenjeni do određenog stupnja aktivnosti, a nakon toga se mijenjaju (npr. trošak telefona koji ima fiksne mjesečne svote i varijabilni dio ovisno o utrošku)
* diskrecijske troškove koji nastaju kao posljedica diskrecijskih odluka rukovoditelja (npr. troškovi za stručno usavršavanje zaposlenika).

Osim navedenog, troškovi se mogu promatrati ovisno o mogućnostima njihove kontrole od strane rukovoditelja. O kontrolabilnim troškovima radi se ako rukovoditelji mogu utjecati na visinu troškova, a ako nemaju utjecaja na visinu pojedinih troškova govorimo o nekontrolabilnim troškovima.

Definiranje standardnog troška odnosi se prvenstveno na izvore u limitu odnosno izvore koji utječu na deficit[[1]](#footnote-1), međutim potrebno je sagledati i ukupne troškove s obzirom da korisnici koji ostvaruju prihode iz drugih izvora (primjerice iz vlastitih prihoda, EU pomoći i dr.) imaju mogućnost rasterećenja proračuna za dio rashoda koji se financiraju iz tih izvora.

# OBUHVAT ANALIZE RADI DEFINIRANJA STANDARDNIH TROŠKOVA

Analiza radi definiranja standardnih troškova obuhvaća proračunske i izvanproračunske korisnike državnog proračuna (dalje u tekstu: korisnici) upisane u Registru proračunskih i izvanproračunskih korisnika za 2015. godinu (Narodne novine, br. 73/14). Registar sadrži **727 proračunskih korisnika državnog proračuna[[2]](#footnote-2)** od kojih za njih 10 nisu dostavljeni financijski podaci (primjerice nisu više proračunski korisnici, ali nije dostavljen obrazac kojim se ažurira registar i slično). Iz analize po skupinama isključena je Sigurnosno-obavještajna agencija zbog tajnosti podataka.

Svi proračunski korisnici državnog proračuna su u analizi grupirani u sljedeće skupine:

* Hrvatski sabor
* Ured Predsjednika
* Tijela izvršne vlasti (ministarstva i uredi Vlade RH)
* Tijela sudbene vlasti (sudovi, odvjetništva, zatvori, kaznionice)
* Uredi državne uprave u županijama
* Ostala državna tijela (državni zavodi, državni uredi, državne uprave, pravobranitelji i dr.)
* Agencije, zavodi, fondovi i druge pravne osobe (proračunski korisnici državnog proračuna prema popisu koji je Ministarstvo uprave izradilo za potrebe dubinske analize agencija, zavoda i drugih pravnih osoba s javnim ovlastima koji nisu u ostalim skupinama)
* Kultura (arhivi i muzeji)
* Zaštita okoliša (parkovi prirode i nacionalni parkovi)
* Sustav socijalne skrbi (centri za socijalnu skrb, domovi za starije i nemoćne, domovi za djecu i mladež)
* Visoko obrazovanje (sveučilišta, fakulteti, veleučilišta, visoke škole)
* Znanost (javni znanstveni instituti i HAZU)
* Zdravstvene ustanove u državnom vlasništvu

Analizom je također obuhvaćeno i **osam izvanproračunskih korisnika državnog proračuna** – Hrvatski zavod za mirovinsko osiguranje, Hrvatski zavod za zapošljavanje, Hrvatski zavod za zdravstveno osiguranje, Hrvatske vode, Hrvatske ceste, Fond za zaštitu okoliša i energetsku učinkovitost, Državna agencija za osiguranje štednih uloga i sanaciju banaka i Centar za restrukturirane i prodaju. U sustav državne riznice uključeni su Hrvatski zavod za mirovinsko osiguranje, Hrvatski zavod za zapošljavanje i Hrvatski zavod za zdravstveno osiguranje (samo za 2014.) pa su u analizi državnog proračuna uključeni podaci ovih korisnika. Podaci ostalih izvanproračunskih korisnika iskazani su samo u financijskim izvještajima.

Najveći udio u ukupnim materijalnim rashodima čine tijela izvršne vlasti (34%), zatim zdravstvene ustanove u državnom vlasništvu (20%) i izvanproračunski korisnici (19%), agencije (8%) i visoko obrazovanje (8%) dok svi ostali proračunski korisnici čine 11% ukupnih materijalnih rashoda.

Dubinska analiza agencija, zavoda, fondova i drugih pravnih osoba s javnim ovlastima obuhvatila je agencije, ustanove u kulturi, znanosti i zaštiti prirode te izvanproračunske korisnike odnosno 30 posto materijalnih rashoda svih proračunskih i izvanproračunskih korisnika. Navedeni je postotak relevantni uzorak za primjenu preporuka iz analize kod svih korisnika.

Slika 1: Materijalni rashodi iskazani u financijskim izvještajima proračunskih i izvanproračunskih korisnika za 2014. godinu prema analiziranim skupinama



# UKUPNI MATERIJALNI RASHODI

Za razumijevanje analize financijskih podataka potrebno je razlikovati dva različita načina iskazivanja financijskih podataka – prema novčanom tijeku u Izvještaju o izvršenju državnog proračuna i prema nastanku događaja u financijskim izvještajima (PR-RAS obrascu). Podaci iskazani u financijskim izvještajima daju preciznije informacije u smislu analize određenog perioda jer su iskazani svi rashodi koji su nastali u analiziranoj godini bez obzira kada su plaćeni dok su podaci iz Izvještaja o izvršenju državnog proračuna samo informacija o plaćenim rashodima u toj godini. Međutim, informaciju o tome iz kojih je izvora određeni rashod podmiren ili rashode iskazane prema osnovnim računima[[3]](#footnote-3) moguće je dobiti samo analizom izvještaja o izvršenju državnog proračuna zbog čega su navedene informacije također značajne.

U izvještajima o izvršenju državnog proračuna iskazani su podaci za tri izvanproračunska korisnika (HZMO, HZZ i HZZO) dok ostali izvanproračunski korisnici nisu uključeni u sustav državne riznice pa su njihovi podaci raspoloživi samo putem financijskih izvještaja. Od 2015. godine i HZZO je izdvojen iz Državne riznice.

Potrebno je istaknuti kako do 2015. godine u državnom proračunu nisu bili iskazani vlastiti i namjenski prihodi svih proračunskih korisnika (onih koji su izuzeti od uplate u državni proračun), koji zbog toga nisu sadržani u Izvještaju o izvršenju državnog proračuna za prethodne godine, pa se i u tom dijelu podaci u Izvještaju o izvršenju državnog proračuna razlikuju od onih iskazanih u financijskim izvještajima proračunskih korisnika.

Materijalni rashodi prema financijskim izvještajima (PR-RAS obrazac)

Prema podacima iskazanim u financijskim izvještajima proračunskih korisnika ukupni materijalni rashodi u 2013. godini iznosili su 14,7 mlrd. kuna, a u 2014. godini 14,1 mlrd. kuna.

Tabela 1: Ukupni materijalni rashodi prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu

|  |  |  |  |  |
| --- | --- | --- | --- | --- |
| **Račun GK** | **Naziv računa Glavne knjige** | **2013** | **2014** | **Indeks** |
| **32** | **Materijalni rashodi**  | 14.737.460.136 | 14.069.825.936 | 95,5 |
| **321** | **Naknade troškova zaposlenima**  | 1.341.786.402 | 1.186.190.922 | 88,4 |
| **3211** | **Službena putovanja** | 282.928.646 | 290.237.856 | 102,6 |
| **3212** | **Naknade za prijevoz, za rad na terenu i odvojeni život** | 989.216.603 | 817.616.670 | 82,7 |
| **3213** | **Stručno usavršavanje zaposlenika** | 54.588.254 | 60.157.411 | 110,2 |
| **3214** | **Ostale naknade troškova zaposlenima** | 15.052.899 | 18.178.985 | 120,8 |
| **322** | **Rashodi za materijal i energiju** | 4.506.675.202 | 4.451.463.749 | 98,8 |
| **3221** | **Uredski materijal i ostali materijalni rashodi** | 339.224.170 | 324.154.946 | 95,6 |
| **3222** | **Materijal i sirovine** | 2.340.922.509 | 2.484.868.566 | 106,1 |
| **3223** | **Energija** | 996.781.358 | 903.104.037 | 90,6 |
| **3224** | **Materijal i dijelovi za tekuće i investicijsko održavanje** | 123.264.197 | 144.010.886 | 116,8 |
| **3225** | **Sitni inventar i auto gume** | 57.599.456 | 58.180.300 | 101,0 |
| **3226** | **Vojna oprema**  | 525.129.061 | 360.303.021 | 68,6 |
| **3227** | **Službena, radna i zaštitna odjeća i obuća** | 123.754.451 | 176.841.993 | 142,9 |
| **323** | **Rashodi za usluge** | 7.039.148.731 | 6.757.990.362 | 96,0 |
| **3231** | **Usluge telefona, pošte i prijevoza** | 577.068.787 | 530.598.860 | 91,9 |
| **3232** | **Usluge tekućeg i investicijskog održavanja** | 2.239.745.735 | 2.167.405.351 | 96,8 |
| **3233** | **Usluge promidžbe i informiranja** | 118.419.017 | 112.109.695 | 94,7 |
| **3234** | **Komunalne usluge** | 315.425.989 | 335.926.133 | 106,5 |
| **3235** | **Zakupnine i najamnine** | 676.250.607 | 728.719.817 | 107,8 |
| **3236** | **Zdravstvene i veterinarske usluge** | 359.319.353 | 374.412.654 | 104,2 |
| **3237** | **Intelektualne i osobne usluge** | 1.187.300.028 | 1.125.863.545 | 94,8 |
| **3238** | **Računalne usluge** | 467.715.687 | 437.013.262 | 93,4 |
| **3239** | **Ostale usluge** | 1.097.903.528 | 945.941.045 | 86,2 |
| **324** | **Naknade troškova osobama izvan radnog odnosa**  | 51.558.777 | 67.149.993 | 130,2 |
| **3241** | **Naknade troškova osobama izvan radnog odnosa** | 51.558.777 | 67.149.993 | 130,2 |
| **329** | **Ostali nespomenuti rashodi poslovanja**  | 1.798.291.024 | 1.607.030.910 | 89,4 |
| **3291** | **Naknade za rad predstavničkih i izvršnih tijela, povjerenstava i slično** | 153.577.305 | 119.427.947 | 77,8 |
| **3292** | **Premije osiguranja** | 68.090.324 | 62.653.188 | 92,0 |
| **3293** | **Reprezentacija** | 46.201.187 | 44.511.506 | 96,3 |
| **3294** | **Članarine** | 256.440.140 | 150.968.818 | 58,9 |
| **3295** | **Pristojbe i naknade** | 21.090.805 | 119.843.491 | 568,2 |
| **3299** | **Ostali nespomenuti rashodi poslovanja**  | 1.252.891.263 | 1.109.625.960 | 88,6 |

U ukupnim materijalnim rashodima najveći udio čine rashodi za usluge (48% u 2014. godini) i rashodi za materijal i energiju (31% u 2014. godini) dok preostali dio čine ostali nespomenuti rashodi (11% u 2014. godini) i naknade troškova zaposlenima i osobama izvan radnog odnosa (9% u 2014. godini).

Materijalni rashodi prema Izvještaju o izvršenju državnog proračuna[[4]](#footnote-4)

Ukupni materijalni rashodi državnog proračuna kreću se na razini 8 mlrd. kuna prema izvršenju državnog proračuna u 2013. odnosno 7,6 mlrd. kuna prema izvršenju državnog proračuna u 2014. godini. U 2015. godini razvidan je trend porasta na 10,1 mlrd. kuna planiranih materijalnih rashoda i to prvenstveno zbog uključivanja vlastitih i namjenskih prihoda u državni proračun.

Promatrajući samo izvore u limitu (Opći prihodi i primici, Doprinosi i Namjenski primici od zaduživanja) materijalni rashodi su u 2013. godini iznosili 7,3 mlrd. kuna te su u 2014. godini smanjeni za 6,4% na ukupno 6,9 mlrd. kuna. U 2015. godini planirano je povećanje materijalnih rashoda za 1,8% na gotovo 7 mlrd. kuna.

Analizom materijalnih rashoda prema izvorima financiranja najveće postotno povećanje u 2015. godini u odnosu na prethodnu godinu razvidno je na sredstvima učešća za pomoći (100%) i namjenskim primicima od zaduživanja (84%) dok je u apsolutnom iznosu najveće povećanje razvidno na općim prihodima i primicima u visini 76 mil. kuna.

Tabela 2: Ukupni materijalni rashodi prema podacima iskazanim u državnom proračunu po izvorima – izvršenje za 2013., 2014. i plan za 2015. (u mil. kuna)

|  |  |  |  |  |  |  |
| --- | --- | --- | --- | --- | --- | --- |
|  |  | **Izvršenje 2013.** | **Izvršenje 2014.** | **Indeks** | **Tekući plan2015.** | **Indeks** |
| **- 32** | **Materijalni rashodi** | **8.010,951** | **7.595,305** | **94,8** | **10.141,260** | **133,5** |
| **- 1+2+8** | **Materijalni rashodi u limitu** | **7.328,285** | **6.856,374** | **93,6** | **6.979,074** | **101,8** |
| **- ostali izvori** | **Materijalni rashodi financirani iz vlastitih i namjenskih prihoda i primitaka** | **682,666** | **738,931** | **108,2** | **3.162,186** | **427,9** |
| + 11 | Opći prihodi i primici | 6.997,498 | 6.603,53 | 94,4 | 6.679,509 | 101,2 |
| + 12 | Sredstva učešća za pomoći | 101,929 | 42,238 | 41,4 | 84,827 | 200,8 |
| + 13 | Sredstva učešća za zajmove | 7,244 | 6,251 | 86,3 | 5,486 | 87,8 |
| + 14 | Preneseni neutrošeni EU aktivnosti i  | 0,006 | 1,065 | 16.477,1 |   | 0,0 |
| + 15 | Proračunska pričuva | 47,324 | 32,494 | 68,7 |   | 0,0 |
| + 21 | Doprinosi za mirovinsko osiguranje | 83,652 | 81,039 | 96,9 | 85,325 | 105,3 |
| + 22 | Doprinosi za zdravstveno osiguranje | 8,712 | 4,246 | 48,7 |  | 0,0 |
| + 23 | Doprinosi za zapošljavanje | 44,155 | 42,058 | 95,2 | 43,622 | 103,7 |
| + 31 | Vlastiti prihodi | 53,469 | 63,128 | 118,1 | 503,34 | 797,3 |
| + 41 | Prihodi od igara na sreću | 2,201 | ,307 | 14,0 | 1,182 | 384,8 |
| + 43 | Ostali prihodi za posebne namjene | 334,155 | 349,003 | 104,4 | 2.016,13 | 577,7 |
| + 51 | Pomoći EU | 213,471 | 141,554 | 66,3 | 194,533 | 137,4 |
| + 52 | Ostale pomoći | 33,153 | 73,503 | 221,7 | 65,512 | 89,1 |
| + 53 | Inozemne darovnice | 5,546 | 7,545 | 136,0 | 17,829 | 236,3 |
| + 54 | Pomoći proračunskim korisnicima temeljem prijenosa sredstava EU | 1,987 | 1,599 | 80,5 |   |  |
| + 55 | Refundacije iz pomoći EU | 0,777 |   |  |  |   |
| + 559 | Ostale refundacije iz sredstava EU |   | 12,686 |   | 21,337 | 168,2 |
| + 561 | Europski socijalni fond (ESF) | 2,718 | 21,341 | 785,0 | 67,048 | 314,2 |
| + 562 | Kohezijski fond (CF) | 1,668 | 1,795 | 107,6 | 9,839 | 548,1 |
| + 563 | Europski fond za regionalni razvoj (ERDF) | 17,171 | 45,961 | 267,7 | 191,285 | 416,2 |
| + 564 | Ribarski fondovi (EMFF i EFF) |   |   |   | 27,132 |   |
| + 565 | Europski poljoprivredni fond za ruralni |   |   |   | 12,492 |   |
| + 571 | Program Schengen |   | 1,618 |   | 5,6 | 346,2 |
| + 572 | Fondovi za izbjeglice i povratak |   | 0,644 |   | 9,034 | 1.403,1 |
| + 573 | Instrumenti europskog gospodarskog prostora |   | 1,515 |   | 12,855 | 848,7 |
| + 61 | Donacije | 15,547 | 15,567 | 100,1 | 6,189 | 39,8 |
| + 63 | Inozemne donacije | 0,802 | 1,165 | 145,2 | 0,848 | 72,8 |
| + 83 | Namjenski primici od inozem. zaduživanja | 37,764 | 43,455 | 115,1 | 80,305 | 184,8 |

U ukupnim materijalnim rashodima najveći udio čine rashodi za usluge (54% u 2015. i 58% u 2014. godini) i rashodi za materijal i energiju (22% u 2014. i 25% u 2015. godini). Udio naknada troškova zaposlenima smanjen je sa 13% u 2013. godini na 11% u 2015. godini, dok ostali nespomenuti rashodi rastu sa 7% u 2013. na 9% u 2015. godini.

Tabela 3: Ukupni materijalni rashodi prema podacima iskazanim u državnom proračunu po računima – izvršenje za 2013., 2014. i plan za 2015. (u mil. kuna)

|  |  |  |  |  |  |  |
| --- | --- | --- | --- | --- | --- | --- |
|  |   | **Izvršenje 2013.** | **Izvršenje 2014.** | **Indeks** | **Tekući plan 2015.** | **Indeks** |
| **- 32** | **Materijalni rashodi** | **8.010,951** | **7.595,305** | **94,8** | **10.140,681** | **133,5** |
| **- 321** | **Naknade troškova zaposlenima** | **1.056,686** | **912,869** | **86,4** | **1.137,447** | **124,6** |
| + 3211 | Službena putovanja | 178,57 | 169,542 | 94,9 | 284,329 | 167,7 |
| + 3212 | Naknade za prijevoz, za rad na terenu i odvojeni | 841,595 | 705,531 | 83,8 | 791,059 | 112,1 |
| + 3213 | Stručno usavršavanje zaposlenika | 25,724 | 26,104 | 101,5 | 47,665 | 182,6 |
| + 3214 | Ostale naknade troškova zaposlenima | 10,797 | 11,692 | 108,3 | 14,394 | 123,1 |
| **- 322** | **Rashodi za materijal i energiju** | **1.780,146** | **1.667,731** | **93,7** | **2.540,95** | **152,4** |
| + 3221 | Uredski materijal i ostali materijalni rashodi | 198,634 | 186,358 | 93,8 | 264,01 | 141,7 |
| + 3222 | Materijal i sirovine | 174,399 | 201,832 | 115,7 | 1.038,358 | 514,5 |
| + 3223 | Energija | 647,632 | 611,092 | 94,4 | 874,652 | 143,1 |
| + 3224 | Materijal i dijelovi za tekuće i investicijsko od | 91,433 | 108,432 | 118,6 | 132,822 | 122,5 |
| + 3225 | Sitni inventar i auto gume | 29,086 | 27,381 | 94,1 | 39,409 | 143,9 |
| + 3226 | Vojna oprema | 527,338 | 359,679 | 68,2 | 17,942 | 5,0 |
| + 3227 | Službena, radna i zaštitna odjeća i obuća | 111,624 | 172,956 | 154,9 | 173,757 | 100,5 |
| **- 323** | **Rashodi za usluge** | **4.541,036** | **4.449,665** | **98,0** | **5.490,84** | **123,4** |
| + 3231 | Usluge telefona, pošte i prijevoza | 495,565 | 459,511 | 92,7 | 484,009 | 105,3 |
| + 3232 | Usluge tekućeg i investicijskog održavanja | 572,002 | 537,89 | 94,0 | 752,059 | 139,8 |
| + 3233 | Usluge promidžbe i informiranja | 82,675 | 84,041 | 101,7 | 129,487 | 154,1 |
| + 3234 | Komunalne usluge | 211,336 | 219,812 | 104,0 | 246,348 | 112,1 |
| + 3235 | Zakupnine i najamnine | 628,272 | 695,883 | 110,8 | 759,297 | 109,1 |
| + 3236 | Zdravstvene i veterinarske usluge | 316,016 | 315,46 | 99,8 | 339,119 | 107,5 |
| + 3237 | Intelektualne i osobne usluge | 689,416 | 790,303 | 114,6 | 1.324,407 | 167,6 |
| + 3238 | Računalne usluge | 629,665 | 581,773 | 92,4 | 721,877 | 124,1 |
| + 3239 | Ostale usluge | 916,088 | 764,992 | 83,5 | 734,237 | 96,0 |
| **- 324** | **Naknade troškova osobama izvan radnog odnosa** | **19,618** | **26,256** | **133,8** | **29,875** | **113,8** |
| + 3241 | Naknade troškova osobama izvan radnog odnosa | 19,618 | 26,256 | 133,8 | 29,875 | 113,8 |
| **- 329** | **Ostali nespomenuti rashodi poslovanja** | **613,466** | **538,785** | **87,8** | **941,569** | **174,8** |
| + 3291 | Naknade za rad predstavn.i izvršnih tijela, povje | 104,428 | 101,308 | 97,0 | 215,944 | 213,2 |
| + 3292 | Premije osiguranja | 62,375 | 55,964 | 89,7 | 66,904 | 119,5 |
| + 3293 | Reprezentacija | 20,516 | 18,393 | 89,7 | 28,301 | 153,9 |
| + 3294 | Članarine | 251,711 | 145,844 | 57,9 | 127,224 | 87,2 |
| + 3295 | Pristojbe i naknade | 11,399 | 106,607 | 935,2 | 16,523 | 15,5 |
| + 3296 | Troškovi sudskih postupaka |   |   |  | 9,816 |  |
| + 3299 | Ostali nespomenuti rashodi poslovanja | 163,036 | 110,669 | 67,9 | 476,857 | 430,9 |

# NAKNADE TROŠKOVA ZAPOSLENIMA (321)

Naknade troškova zaposlenima prema financijskim izvještajima iznose 1,3 mlrd. kuna u 2013. godini odnosno 1,2 mlrd. kuna u 2014. godini. Iako je prosječan broj zaposlenih u tijelima na osnovi stanja krajem izvještajnog razdoblja za 2014. u odnosu na 2013. godinu povećan, prosječne naknade troškova zaposlenima smanjene su sa 9.409 kuna godišnje po zaposlenom u 2013. na 8.292 kuna godišnje po zaposlenom u 2014. godini. Najveći udio u naknadama troškova zaposlenima čine naknade za prijevoz i za rad na terenu (u 2014. godini 68%) te rashodi za službena putovanja (u 2014. godini 24%).

Tabela 4: Naknade troškova zaposlenima prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu



U državnom su proračunu ove naknade iskazane u visini 0,9 mlrd. kuna u 2014. godini te se gotovo u cijelosti financiraju iz izvora u limitu. U 2015. godini, s uključivanjem vlastitih i namjenskih prihoda u državni proračun, financiranje ovih naknada planirano je u visini od 1,1 mlrd. kuna dok je financiranje iz izvora u limitu zadržano na istoj razini od cca 0,9 mlrd. kuna.

Tabela 5: Naknade troškova zaposlenima prema podacima iskazanim u državnom proračunu – izvršenje za 2013., 2014. i plan za 2015. (u mil. kuna)

|  |  |  |  |  |  |  |
| --- | --- | --- | --- | --- | --- | --- |
|   |   | **Izvršenje 2013.** | **Izvršenje 2014.** | **Indeks** | **Tekući plan 2015.** | **Indeks** |
| - 321 | Naknade troškova zaposlenima | **1.056,686** | **912,869** | **86,4** | **1.137,428** | **124,6** |
| - 1+2+8 | Naknade troškova zaposlenima u limitu | 1.037,004 | 885,314 | 85,4 | 887,839 | 100,3 |
| - ostali  izvori | Naknade troškova zaposlenima izvan limita | 19,682 | 27,555 | 140,0 | 249,589 | 905,8 |

## SLUŽBENA PUTOVANJA (3211)

Prema podacima iskazanim u financijskim izvještajima rashodi za službena putovanja u 2013. godini iznosili su 280,7 mil. kuna, a u 2014. godini 288,1 mil. kuna. U državnom proračunu za 2015. godinu planirano je 281,7 mil. kuna navedenih rashoda od čega se 158,4 mil. kuna financira iz izvora u limitu.

Najveći dio rashoda odnosi se na tijela izvršne vlasti i visoko obrazovanje te agencije i ustanove u znanosti.

Tabela 6: Službena putovanja prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu



Iz analize rashoda za službena putovanja svih proračunskih korisnika proizlazi da je prosječni mjesečni trošak službenih putovanja po zaposleniku iznosio 164 kune u 2013. godini odnosno 168 kuna u 2014. godini prema podacima iz financijskih izvještaja. Najmanji prosječni mjesečni trošak službenih putovanja po zaposleniku primjetan je kod izvanproračunskih korisnika, u sustavu socijalne skrbi, ureda državne uprave u županijama, tijela sudbene vlasti i zdravstvenih ustanova u državnom vlasništvu.

Povećani prosjeci uočavaju se kod agencija, Hrvatskog sabora, ustanova u kulturi, ostalih državnih tijela i Ureda predsjednika čiji se rashodi za službena putovanja većim dijelom financiraju iz državnog proračuna. Kod proračunskih korisnika u visokom obrazovanju, znanosti i zaštiti prirode, troškovi službenih putovanja se u najvećoj mjeri financiraju iz vlastitih i namjenskih prihoda.

Tabela 7: Službena putovanja prema podacima iskazanim u državnom proračunu – izvršenje za 2014. (u mil. kuna)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Izvršenje 2014.** | **Službena putovanja** | Dnevnice za službeni put u zemlji | Dnevnice za službeni put u inozemstvu | Naknade za smještaj na službenom putu u zemlji | Naknade za smještaj na službenom putu u inozemstvu | Naknade za prijevoz na službenom putu u zemlji | Naknade za prijevoz na službenom putu u inozemstvu | Ostali rashodi za službena putovanja |
| - Ukupno | **169,542** | 40,923 | 38,334 | 12,585 | 19,123 | 13,717 | 27,660 | 17,200 |
| - 1+2+8 | **154,045** | 38,037 | 34,830 | 11,893 | 16,577 | 12,785 | 23,395 | 16,528 |
| - ostali izvori | **15,496** | 2,885 | 3,504 | 0,692 | 2,546 | 0,932 | 4,265 | 0,672 |

Mjere za smanjenje odnosno optimizaciju rashoda:

1. Procjena učinkovitog i djelotvornog funkcioniranja sustava financijskog upravljanja i kontrola: prosječni mjesečni trošak po zaposlenom.

Svi korisnici čiji prosječni mjesečni troškovi po zaposlenom prelaze prosječne mjesečne troškove po zaposlenom svih korisnika, a većim se dijelom financiraju iz državnog proračuna, obvezni su izraditi analizu rashoda za službena putovanja prema organizacijskim jedinicama, prirodnoj vrsti troška i drugim kriterijima radi identificiranja uzroka povećanih troškova odnosno poduzimanja mjera radi mogućih ušteda. Navedeni korisnici moraju kontinuirano preispitivati visinu troškova za službena putovanja.

1. Na jedinstven način propisati vrstu smještaja i prijevoza čiji se troškovi financiraju iz državnog proračuna te ostale uvjete priznavanja rashoda vezanih za službena putovanja. Uvesti obvezu ugovaranja prijevoza i smještaja ekonomske klase uz rezervacije putovanja unaprijed gdje god je to moguće, te pobliže ispitati opravdanost postojanja naknada za terenski rad povrh dnevnica.
2. Na jedinstven način urediti proces odobravanja troškova službenih putovanja kod korisnika.
3. U radnoj skupini prezentirati primjere dobre prakse upravljanja troškovima službenih putovanja u zemlji i inozemstvu.

## NAKNADE ZA PRIJEVOZ, ZA RAD NA TERENU I ODVOJENI ŽIVOT (3212)

Unutar državne i javnih službi postoje različite kategorije zaposlenih, a njihova prava i obveze, pa tako i pravo na plaću i druga materijalna prava, uređeni su različitim propisima. Pravo na naknade za prijevoz na posao i s posla, za rad na terenu i odvojeni život zaposlenici državnih i javnih službi ostvaruju sukladno pravima koja su ugovorena kolektivnim ugovorima zbog čega se većinom radi o nekontrolabilnim troškovima odnosno troškovima na čiju visinu rukovoditelji ne mogu utjecati (osim uzeti tu činjenicu u obzir kod zapošljavanja). Međutim, standardni trošak dobro je utvrditi radi ostalih korisnika proračunskih sredstava koji navedena prava ostvaruju temeljem internih akata.

Prema iskazanim podacima u financijskim izvještajima naknade za prijevoz, za rad na terenu i odvojeni život u 2013. godini iznosile su 985,7 mil. kuna, a u 2014. godini 814,2 mil. kuna. Razlog navedenog smanjenja rezultat je smanjenih prava iz novozaključenih kolektivnih ugovora za javne službe.

Tabela 8: Naknade za prijevoz, za rad na terenu i odvojeni život prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu



Od ukupno 705,5 mil. kuna izvršenih naknada u državnom proračunu za 2014. godinu, samo 4,5 mil. financirano je iz vlastitih i namjenskih prihoda dok je u 2015. godini, s uključivanjem vlastitih i namjenskih prihoda planirano 787,7 mil. kuna uz istovremeno smanjenje naknada koje se financiraju iz izvora u limitu (681,3 mil. kuna).

Naknade za odvojeni život izvršene su u visini 6,6 mil. kuna od čega se na Ministarstvo obrane odnosi 4,6 mil., a 1 mil. kuna na Hrvatski sabor. Naknade za rad na terenu izvršene su u visini 115,4 mil. kuna od čega se najveći dio odnosi na Ministarstvo obrane (102,1 mil. kuna NATO operacije) i MUP (10,3 mil. kuna).

Tabela 9: Naknade za prijevoz, za rad na terenu i odvojeni život prema podacima iskazanim u državnom proračunu – izvršenje za 2014. (u mil. kuna)

|  |  |  |  |  |
| --- | --- | --- | --- | --- |
| **Izvršenje 2014.** | Naknade za prijevoz, za rad na terenu i odvojeni život | Naknade za prijevoz na posao i s posla | Naknade za rad na terenu | Naknade za odvojeni život |
| - Ukupno | 705,531 | 583,486 | 115,382 | 6,663 |
| - 1+2+8 | 701,053 | 579,018 | 115,382 | 6,653 |
| - ostali izvori | 4,478 | 4,468 | , | ,01 |

Iz analize prosječnih mjesečnih troškova naknada za prijevoz na posao i s posla proizlazi da prosječni mjesečni trošak naknade za prijevoz na posao i s posla po zaposleniku kod proračunskih i izvanproračunskih korisnika iznosi 352 kune u 2014. godini što direktno ovisi o strukturi zaposlenih i njihovom mjestu stanovanja.

Mjere za smanjenje odnosno optimizaciju rashoda:

1. Izrada izvještaja o isplaćenim naknadama za prijevoz zaposlenika u COP-u

Kako se ove naknade isplaćuju putem COP-a, od FINA-e se očekuje razvoj izvještaja koji omogućavaju detaljniju analizu ovih naknada.

## STRUČNO USAVRŠAVANJE ZAPOSLENIKA (3213)

Rashodi za stručno usavršavanje zaposlenika uključuju kotizacije za seminare, savjetovanja i simpozije odnosno troškove tečajeva i stručnih ispita te se za razliku od rashoda za prijevoz, za rad na terenu i odvojeni život, mogu smatrati kontrolabilnim troškovima. Važno je istaknuti kako se u okviru navedene skupine rashoda ne evidentiraju školarine na preddiplomskim, poslijediplomskim i doktorskim studijima koje poslodavac podmiruje svojim zaposlenicima, a koje se evidentiraju u okviru skupine 37 Naknade građanima i kućanstvima.

Tabela 10: Stručno usavršavanje zaposlenika prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu



Prema iskazanim podacima u financijskim izvještajima rashodi za stručno usavršavanje zaposlenika u 2013. godini iznosili su 54,3 mil. kuna, a u 2014. godini 59,6 mil. kuna. U državnom proračunu za 2015. godinu planirano je ukupno 46,8 mil. kuna od čega 34,1 mil. kuna iz izvora u limitu.

Najmanji prosječni mjesečni trošak stručnog usavršavanja po zaposleniku u 2014. godini primjetan je kod ureda državne uprave u županijama i tijela sudbene vlasti. Povećani prosjeci uočavaju se kod agencija, ustanova u kulturi i ostalih državnih tijela čiji se rashodi za stručno usavršavanje većinskim dijelom financiraju iz proračuna. Kod proračunskih korisnika u visokom obrazovanju, znanosti, zaštiti prirode troškovi stručnog usavršavanja se u najvećoj mjeri financiraju iz vlastitih i namjenskih prihoda.

Tabela 11: Stručno usavršavanje zaposlenika prema podacima iskazanim u državnom proračunu – izvršenje za 2014. (u mil. kuna)

|  |  |  |  |
| --- | --- | --- | --- |
| **Izvršenje 2014.** | Stručno usavršavanje zaposlenika | Seminari, savjetovanja i simpoziji | Tečajevi i stručni ispiti |
| - Ukupno | 26,104 | 16,429 | 9,675 |
| - 1+2+8 | 23,073 | 15,003 | 8,070 |
| - ostali izvori | 3,032 | 1,426 | 1,605 |

Prosječni mjesečni iznos po zaposleniku na razini svih proračunskih korisnika iznosi 32 kune u 2014. godini odnosno 35 kuna u 2015. godini.

Mjere za smanjenje odnosno optimizaciju rashoda:

1. Procjena učinkovitog i djelotvornog funkcioniranja sustava financijskog upravljanja i kontrola: prosječni mjesečni trošak po zaposlenom.

Svi korisnici čiji prosječni mjesečni rashodi po zaposlenom prelaze prosječni mjesečni iznos po zaposlenom svih korisnika, a većim se dijelom financiraju iz državnog proračuna, obvezni su izraditi analizu rashoda za stručno usavršavanje stručnih i općih službi, usavršavanja koja proizlaze iz zakona i slično radi identificiranja uzroka povećanih troškova odnosno poduzimanja mjera radi mogućih ušteda. Navedeni korisnici moraju kontinuirano preispitivati visinu troškova za stručno usavršavanje.

## OSTALE NAKNADE TROŠKOVA ZAPOSLENIMA (3214)

Prema iskazanim podacima u financijskim izvještajima ostale naknade troškova zaposlenima iznosile su u 2013. godini 15,1 mil. kuna, a u 2014. godini 18,2 mil. kuna. U državnom je proračunu za 2015. planirano 14,3 mil. kuna od čega 8,2 mil. kuna iz izvora u limitu.

Tabela 12: Ostale naknade zaposlenima prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu



Najveći dio ostalih naknada troškova zaposlenima odnosi se na naknade za korištenje privatnog automobila u službene svrhe i to za inspekcijske službe kod Hrvatske poljoprivredne agencije, Savjetodavne službe i Ministarstva poljoprivrede.

Tabela 13: Ostale naknade zaposlenima prema podacima iskazanim u državnom proračunu – izvršenje za 2014. (u mil. kuna)

|  |  |  |  |
| --- | --- | --- | --- |
| **Izvršenje 2014.** | **Ostale naknade troškova zaposlenima** | Nakn.za korištenje privatnog automobila u služb.svrhe | Ostale naknade troškova zaposlenima |
| - Ukupno | **11,692** | 11,177 | ,514 |
| - 1+2+8 | **7,142** | 6,711 | ,431 |
| - ostali izvori | **4,549** | 4,466 | ,083 |

Mjere za smanjenje odnosno optimizaciju rashoda:

1. Za navedene naknade nije moguće utvrđivati standardni trošak, ali je potrebno izraditi cost- benefit analizu u slučaju da se inspekcijskim službama osigura korištenje službenih automobila (preraspodjelom voznog parka na nivou državne uprave).
2. Identificirati koji korisnici posjeduju vozila koje mogu ustupiti drugim proračunskim korisnicima na korištenje i kako ugovorno riješiti međusobna prava i obveze nominalnog vlasnika i korisnika voznog parka.

# RASHODI ZA MATERIJAL I ENERGIJU (322)

Rashodi za materijal i energiju prema financijskim izvještajima iznose 4,506 mlrd. kuna u 2013. godini odnosno 4,451 mlrd. kuna u 2014. godini. Najveći udio u rashodima za materijal i energiju čine materijal i sirovine (u 2014. godini 55%) te rashodi za energiju (u 2014. godini 20%).

Tabela 14: Rashodi za materijal i energiju prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu



U državnom se proračunu rashodi za materijal i energiju kreću na razini 1,8 mlrd. kuna u 2013. odnosno 1,7 mlrd. kuna u 2014. godini od čega se oko 90% financira iz izvora u limitu. U 2015. godini, s uključivanjem vlastitih i namjenskih prihoda u državni proračun, razvidno je povećanje rashoda za materijal i energiju za 52% ili 873 mil. kuna. Financiranje ovih rashoda iz izvora u limitu smanjeno je za 20%na 1,2 mlrd. kuna dok financiranje iz drugih izvora iznosi 1,4 mlrd. kuna što u ukupnom iznosu čini 2,5 mlrd. kuna rashoda za materijal i energiju.

Tabela 15: Rashodi za materijal i energiju prema podacima iskazanim u državnom proračunu – izvršenje za 2013., 2014. i plan za 2015. (u mil. kuna)

|  |  |  |  |  |  |  |
| --- | --- | --- | --- | --- | --- | --- |
|   |   | **Izvršenje 2013.** | **Izvršenje 2014.** | **Indeks** | **Tekući plan2015.** | **Indeks** |
| **- 322** | **Rashodi za materijal i energiju** | **1.780,146** | **1.667,731** | **93,7** | **2.540,934** | **152,4** |
| - 1+2+8 | Rashodi za materijal i energiju | 1.673,541 | 1.501,986 | 89,7 | 1.200,993 | 80,0 |
| - ostali izvori | Rashodi za materijal i energiju | 106,605 | 165,744 | 155,5 | 1.339,941 | 808,4 |

## UREDSKI MATERIJAL I OSTALI MATERIJALNI RASHODI (3221)

Prema iskazanim podacima u financijskim izvještajima rashodi za uredski materijal i ostale materijalne rashode u 2013. godini iznosili su 338,0 mil. kuna, a u 2014. godini 323,0 mil. kuna.

Analizom rashoda za uredski materijal i ostale materijalne rashode svih korisnika izraženi su prosječni mjesečni rashodi po zaposlenom iz čega proizlazi da je prosječni trošak iznosio 198 kuna u 2013. godini, a 188 kuna u 2014. godini. U 2014. godini povećane prosječne mjesečne troškove po zaposlenom imale su agencije, ustanove u kulturi, socijalnoj skrbi, tijela sudbene vlasti, Ured predsjednika, uredi državne uprave, a čiji se troškovi većim dijelom podmiruju iz državnog proračuna.

U 2015. godini planirano je 262,6 mil. kuna od čega 174,8 mil. kuna iz izvora u limitu.

Tabela 16: Uredski materijal i ostali materijalni rashodi prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu

 

U okviru ove skupine računa evidentirani su troškovi uredskog materijala, literature, arhivskog materijala, materijala i sredstava za čišćenje i održavanje, materijala za higijenske potrebe i njegu te ostalih materijala za potrebe redovnog poslovanja.

Tabela 17: Uredski materijal i ostali materijalni rashodi prema podacima iskazanim u državnom proračunu – izvršenje za 2014. (u mil.)

|  |  |  |  |  |  |  |  |
| --- | --- | --- | --- | --- | --- | --- | --- |
| **Izvršenje 2014.** | **3221 Uredski materijal i ostali materijalni rashodi** | Uredski materijal | Literatura (publikacije, časopisi, glasila, knjige | Arhivski materijal | Materijal i sredstva za čišćenje i održavanje | Materijal za higijenske potrebe i njegu | Ostali materijal za potrebe redovnog poslovanja |
| **Ukupno** | **186,358** | 117,957 | 13,618 | 0,555 | 16,868 | 14,788 | 22,571 |
| **- 1+2+8** | **177,197** | 113,586 | 13,441 | 0,529 | 15,470 | 13,126 | 21,046 |
| **- ostali izvori** | **9,161** | 4,372 | 0,177 | 0,026 | 1,399 | 1,662 | 1,526 |

Najveći udio od 63% u troškovima čini uredski materijal odnosno tipični varijabilni trošak koji se mijenja ovisno o stupnju aktivnosti samog proračunskog korisnika, pa je kod definiranja standardnog troška potrebno voditi računa o aktivnostima koje povećavaju stupanj redovne aktivnosti korisnika primjerice broj (izlaznih) predmeta. Također, materijal i sredstva za čišćenje i održavanje izravno ovise o površini koja se održava zbog čega je potrebno uzeti u obzir uvećani broj kvadratnih metara koji se održava.

Mjere za smanjenje odnosno optimizaciju rashoda:

1. Optimizacija/standardizacija proizvoda i usluga i ostvarivanja ušteda u javnoj potrošnji kroz učinkoviti sustav središnje javne nabave.

Sukladno Uredbi o unutarnjem ustrojstvu Državnog ureda za središnju javnu nabavu, obveznici središnje javne nabave su u pravilu 34 tijela državne uprave za 17 nabavnih kategorija. U tijeku je postupak nabave uredskog potrošnog materijala u iznosu 32,5 mil. kuna bez PDV-a (u pripremi je još 18,3 mil. kuna) za koji se planira uvođenje standardizacije i smanjenje broja artikala te se očekuje 20% uštede u odnosu na procijenjenu vrijednost. Također, u pripremi je:

* nabava tonera i tinti u iznosu 55 mil. kuna bez PDV-a te se očekuje 15% uštede u odnosu na procijenjenu vrijednost.
* pilot projekt uvođenja kategorizacije te smanjenja potrošnje uredskog materijala, tonera i tinti kao i troškova tekućeg održavanja.
1. Procjena učinkovitog i djelotvornog funkcioniranja sustava financijskog upravljanja i kontrola: izračun prosječnih troškova za uredski materijal, izračun prosječnih troškova (prema vrsti najznačajnijih stavki) uredskog materijala po zaposlenom.

Tabela 18: Uredski materijal (3221) prema podacima Državnog ureda za središnju javnu nabavu – procjena potrošnje u 2015. za tijela izvršne vlasti – VRH, HS, ministarstva, državni uredi, državne upravne organizacije (u kn, bez PDV-a)

|  |  |  |  |  |  |
| --- | --- | --- | --- | --- | --- |
| **Procjena potrošnje uredskog materijala**  | I Uredski materijal – papir\* | II Uredski materijal - tiskanice | III Uredski materijal – odlaganje, arhiviranje, papirnati artikli\*\* | IV Uredski materijal – kuverte i vrećice za otpremu | V Uredski materijal – pisaći i uredski pribor |
| **Procijenjena prosječna mjesečna potrošnja po zaposleniku** | 18 kn | 3 kn | 5 kn | 3 kn | 3 kn |

**\*12 vrsta uobičajenih papira**

**\*\*Npr. registratori, bilježnice, fascikli,…**

**Uredski materijal – papir, uzevši u obzir raspon troška od 4 do 37 kuna po zaposleniku mjesečno, bez PDV-a, dok 60% korisnika ima trošak u rasponu od 14 do 23 kune, po zaposleniku mjesečno, bez PDV-a**

1. Uredski materijal – tiskanice, uzevši u obzir raspon troška od 0,25 do 7 kuna po zaposleniku mjesečno, bez PDV-a
2. Uredski materijal – odlaganje, arhiviranje, papirnati artikli, uzevši u obzir raspon troška od 2 do 11 kuna po zaposleniku mjesečno, bez PDV-a
3. Uredski materijal – kuverte i vrećice za otpremu, uzevši u obzir raspon troška od 0,13 do 5 kuna po zaposleniku mjesečno, bez PDV-a, dok 10% korisnika ima trošak iznad 13 kuna po zaposleniku mjesečno, bez PDV-a
4. Uredski materijal – pisači i uredski pribor, uzevši u obzir raspon troška od 1 do 7 kuna po zaposleniku mjesečno, bez PDV-a, dok 60% korisnika ima trošak u rasponu od 2 do 4 kune po zaposleniku mjesečno, bez PDV-a

Tabela 19: Potrošni materijal, sredstva za čišćenje i održavanje i materijal za higijenske potrebe i njegu (3221) prema podacima Državnog ureda za središnju javnu nabavu – procjena potrošnje u 2015. za tijela izvršne vlasti – VRH, HS, ministarstva, državni uredi, državne upravne organizacije (u kn, bez PDV-a)

|  |  |  |  |  |
| --- | --- | --- | --- | --- |
| **Procjena potrošnje uredskog materijala**  | I. Papirna konfekcija (toaletni papir, papirnati ručnici i salvete) | II. Papirnata konfekcija i ostali potrošni materijal za specijalne uređaje TORK i ULTIMATIC | III. Sredstva za pranje rublja i posuđa, ostala sredstva za pranje i čišćenje | IV. Pribor za čišćenje i pribor za jelo i piće (za jednokratnu upotrebu) |
| **Procijenjena prosječna mjesečna potrošnja po zaposleniku** | 8 kn | 3 kn | 3 kn | 3 kn |

**Papirna konfekcija (toaletni papir, papirnati ručnici i salvete), uzevši u obzir raspon troška od 2 do 17 kuna po zaposleniku mjesečno, bez PDV-a, dok je najveća potrošnja od 66 kn po zaposleniku mjesečno, bez PDV-a kod Ministarstva pravosuđa budući da su u predmetni postupak bile uključene kaznionice .**

1. Papirnata konfekcija i ostali potrošni materijal za specijalne uređaje TORK i ULTIMATIC, uzevši u obzir raspon troška od 2 do 27 kuna po zaposleniku mjesečno, bez PDV-a
2. Sredstva za pranje rublja i posuđa, ostala sredstva za pranje i čišćenje, uzevši u obzir raspon troška od 1 do 3 kune po zaposleniku mjesečno, bez PDV-a, dok je najveća potrošnja od 71 kunu po zaposleniku mjesečno, bez PDV-a kod Ministarstva pravosuđa budući da su u predmetni postupak bile uključene kaznionice.
3. Pribor za čišćenje i pribor za jelo i piće (za jednokratnu upotrebu), uzevši u obzir raspon troška od 2 do 24 kune po zaposleniku mjesečno, bez PDV-a.

## MATERIJAL I SIROVINE (3222)

Prema iskazanim podacima u financijskim izvještajima rashodi za materijal i sirovine u 2013. godini iznosili su 2,3 mlrd. kuna, a u 2014. godini 2,5 mlrd kuna. Najveći udio u ovim rashodima (83%) odnosi se na zdravstvene ustanove u državnom vlasništvu. Kod agencija se također 90% odnosi na agencije u zdravstvu (Hrvatski zavod za transfuzijsku medicinu i Hrvatski zavod za javno zdravstvo), a ostatak na agencije u poljoprivredi. U tijelima izvršne vlasti 50% od ukupnog iznosa odnosi se na MUP, a ostatak na Ministarstvo socijalne politike i mladih i MORH. Kod ostalih državnih tijela najveći dio odnosi se na Državni hidrometeorološki zavod.

Tabela 20: Materijal i sirovine prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu



U državnom je proračunu u 2015. godini planirana je 1 mlrd. kuna od čega 126 mil. kuna iz izvora u limitu. Materijal i sirovine se iz izvora u limitu financiraju u sustavu socijalne skrbi i u tijelima sudbene vlasti (kaznionice), a kod tijela izvršne vlasti u MUP-u i MORH-u te kod Državnog hidrometeorološkog zavoda.

Tabela 21: Materijal i sirovine prema podacima iskazanim u državnom proračunu – izvršenje za 2014. (u mil. kuna)

|  |  |  |  |  |  |  |
| --- | --- | --- | --- | --- | --- | --- |
| **Izvršenje 2014.** | **Materijal i sirovine** | Osnovni materijal i sirovine | Pomoćni materijal | Namirnice | Roba | Ostali materijal i sirovine |
| - Ukupno | **201,832** | 37,275 | ,573 | 134,004 | 2,748 | 27,233 |
| - 1+2+8 | **127,118** | 19,500 | ,464 | 85,037 | 0,281 | 21,836 |
| - ostali izvori | **74,714** | 17,775 | ,110 | 48,967 | 2,466 | 5,397 |

U okviru ove skupine računa evidentiraju se troškovi osnovnog materijala i sirovina, pomoćnog materijala, namirnica, robe i ostalih materijala i sirovina. Najveći dio rashoda za materijal i sirovine u državnom proračunu odnosi se na namirnice.

Mjere za smanjenje odnosno optimizaciju rashoda:

1. Optimizacija/standardizacija proizvoda i usluga i ostvarivanja ušteda u javnoj potrošnji kroz učinkoviti sustav javne nabave kod korisnika.

Ministarstvo zdravlja u okviru Nacionalnog programa reformi provodi proširenje opsega zajedničke javne nabave kroz izmjenu ustroja i ovlasti Agencije za kvalitetu (koja postaje Agencija za kvalitetu i logistiku), implementaciju sustava javne nabave u bolnicama obuhvaćenim Nacionalnim programom reformi (min 30% ukupne potrošnje lijekova i potrošnog materijala) te izradu informatičkog rješenja za potrebe sustava javne nabave. Potrebno je sagledati moguća unapređenja i kod ostalih korisnika (MUP, MORH, Ministarstvo socijalne politike i mladih).

## ENERGIJA (3223)

Prema iskazanim podacima u financijskim izvještajima rashodi za energiju u 2013. godini iznosili su 987,1 mil. kuna, a u 2014. godini 894,5 mil. kuna. U državnom proračunu za 2015. godinu planirano je 865,5 mil. kuna rashoda za energiju od čega se 596,8 mil. ili 67% financira iz izvora u limitu.

Tabela 22: Energija prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu



Rashodi za energiju obuhvaćaju rashode za električnu energiju, toplu vodu (toplana), plin, motorni benzin i dizel gorivo i ostale materijale za proizvodnju energije (ugljen, drva, teško ulje).

Tabela 23: Energija prema podacima iskazanim u državnom proračunu – izvršenje za 2014. (u mil. kuna)

|  |  |  |  |  |  |  |
| --- | --- | --- | --- | --- | --- | --- |
| **Izvršenje 2014.** | **Energija** | Električna energija | Topla voda (toplana) | Plin | Motorni benzin i dizel gorivo | Ostali materijali za proizvodnju energije (ugljen, drva, teško ulje) |
| - Ukupno | **611,092** | 196,931 | 39,460 | 76,524 | 208,567 | 89,610 |
| - 1+2+8 | **588,509** | 189,301 | 39,252 | 72,182 | 199,803 | 87,970 |
| - ostali izvori | **22,583** | 7,63 | 0,208 | 4,341 | 8,764 | 1,640 |

Mjere za smanjenje odnosno optimizaciju rashoda:

1. Optimizacija/standardizacija proizvoda i usluga i ostvarivanja ušteda u javnoj potrošnji kroz učinkoviti sustav središnje javne nabave

Sukladno Uredbi o unutarnjem ustrojstvu Državnog ureda za središnju javnu nabavu, obveznici središnje javne nabave su u pravilu 34 tijela državne uprave za 17 nabavnih kategorija. Vlada je 2014. i 2015. godine ovlastila Državni ured za provedbu postupaka središnje javne nabave i za oko 520 dodatnih korisnika u nabavnim kategorijama gorivo, opskrba električnom energijom, mobilna telefonija, fiksna telefonija i poštanske usluge. Zbog smanjenja broja pravosudnih tijela, revidiran je broj dodatnih korisnika te zajedno s obveznicima središnje javne nabave ukupno obuhvaća 561 korisnika središnje javne nabave.

U 2014. proveden je postupak nabave **opskrbe električnom energijom** za 520 korisnika u iznosu 35 mil. kuna bez PDV-a te je ostvareno 4% uštede u odnosu na tadašnje prosječne tržišne cijene.

U 2015. godini provedena je zelena javna nabava opskrbe električnom energijom iz obnovljivih izvora energije, procijenjene vrijednosti  u iznosu 165 mil. kuna bez PDV-a za 34 obveznika središnje nabave i 520 dodatnih korisnika. Cijene postignute u nadmetanju su od 2 do 20% manje u odnosu na prosječne tržišne cijene (ovisno o tarifnom modelu), ali su ukupno očekuje cca 4% uštede u odnosu na procijenjenu vrijednost.

Postupak za **nabavu goriva** za 34 obveznika središnje javne nabave DUSJN je proveo 2010. godine te su sklopljeni okvirni sporazumi na četverogodišnje razdoblje. Okvirnim sporazumima iz 2010. godine ostvaren je fiksni iznos popusta po pojedinim vrstama goriva u rasponu od 0,10 do 0,40 kuna po litri.

U 2014. godini proveden je postupak procijenjene vrijednosti 395 mil. kuna za dvogodišnje razdoblje, za 34 obveznika središnje nabave i 520 dodatnih korisnika. U postojećem Okvirnom sporazumu, postignute su cijene koje su cca 8,5% niže od prosječnih tržišnih cijena te su po pojedinim vrstama goriva cijene niže i do 0,70 kuna po litri od tržišnih cijena. Primjenom navedenog postotka, može se procijeniti ušteda od cca 30 milijuna kuna u odnosu na ukupnu procijenjenu vrijednost.

1. Na jedinstven način urediti nabavu i korištenje službenih vozila kod korisnika

Vezano za potrošnju goriva i korištenje službenih automobila internim revizijama uočene su nepravilnosti kod pojedinih proračunskih korisnika iz čega proizlaze preporuke za donošenjem pravila za korištenje službenih vozila radi smanjenja neopravdanog korištenja službenih vozila i troškova za nabavu goriva za službena vozila. Navedenim bi se pravilima utvrdila ujednačenost postupanja te na najmanju mjeru svela mogućnost korištenja službenih vozila za službena putovanja koja za korisnika ne predstavljaju potrebu i korist.

Podaci iz dubinske analize o prijeđenim kilometrima pokazuju da u većini pravnih osoba vozila pretežno služe za osobne potrebe osoba koje imaju pravo na njihovo korištenje. Naime, prosječan broj prijeđenih kilometara kreće se u pravilu do 20.000 km godišnje po vozilu, pa je gotovo očito da službena vozila služe zaposlenima na rukovodećim mjestima. Samo 10 posto pravnih osoba službenim vozilom prijeđe u prosjeku preko 31.000 kilometara godišnje. Procedurom bi se trebalo definirati maksimalnu cijenu za nabavku službenih vozila, zanavljanje službenih vozila, pravo na korištenje službenih vozila samo za službene potrebe, za korištenje službenog vozila 24 sata na dan evidentirati plaće u naravi i drugo.

Za vozila koja se nabavljaju za potrebe obavljanja službenih poslova (inspekcije, nadzori) potrebno je propisati specifične uvjete nabave s obzirom na način obavljanja službenog posla, pogotovo ako se radi o osobnim automobilima, uvažavajući različite načine obavljanja poslova kao npr. izlazak jednog ili više službenika zajedno, potreba za većim prtljažnim prostorom (osobna prtljaga službenika ako se službeno korištenje odvija kroz više dana, specijalna oprema). Trenutno neka tijela nabavljaju mala vozila za inspekcije, dok druga, ako imaju sredstva, za potrebe inspekcije nabavljaju veća vozila, iz čega proizlazi da područje također nije uređeno.

Vezano za nabavu (kupovina) vozila uz korištenje metodologije troškova životnog ciklusa, potrebno je preispitati važenje zabrane nabave automobila osim kroz operativni leasing. U određenim slučajevima isplativa je kupovina automobila i/ili gospodarsko vozila u vlasništvo, osobito kada je potrebna preinaka, dok je za neke korisnike optimalna opcija operativni leasing.

Za potrebe izračuna moguće uštede za troškove nabavke službenih vozila – osobnih automobila u dubinskoj analizi uzeta je nabavna vrijednost od 170.000 kuna po vozilu, što se smatra primjerenom cijenom za nabavku ekonomske klase osobnog vozila.

1. Centralizirati podatke o vozilima korisnika kroz aplikativno rješenje radi poboljšanja kvalitete evidencije podataka o vozilima koja su predmet postupka javne nabave. Navedeno bi rješenje omogućilo pretraživanje podataka u svrhu poboljšanja upravljanja troškovima vezanim uz korištenje službenih vozila.
2. Revidirati Odluku o uvjetima korištenja službenih osobnih automobila, mobilnih telefona, redovnih zrakoplovnih linija, poslovnih kreditnih kartica, sredstava reprezentacije, te načinu odobravanja službenih putovanja. Primjerice, odredba ''klasa vozila'' i posljedična podjela po toj osnovi nije propisana u RH.
3. Procjena učinkovitog i djelotvornog funkcioniranja sustava financijskog upravljanja i kontrola: izračun prosječnih troškova za energiju (bez goriva) mjesečno po zaposleniku i po kvadratnom metru.

Tabela 24: Službena vozila prema podacima koje su korisnici dostavili u Upitniku za reformske mjere



\*Rashodi za održavanje uključuju materijal i dijelove za tekuće i investicijsko održavanje transportnih sredstava, auto gume, usluge tekućeg i investicijskog održavanja prijevoznih sredstava, usluge pri registraciji prijevoznih sredstava i premije osiguranja prijevoznih sredstava

## MATERIJAL I DIJELOVI ZA TEKUĆE I INVESTICIJSKO ODRŽAVANJE (3224)

Prema iskazanim podacima u financijskim izvještajima rashodi za materijal i dijelove za tekuće i investicijsko održavanje u 2013. godini iznosili su 123,1 mil. kuna, a u 2014. godini 143,8 mil. kuna. U državnom proračunu za 2015. godinu planirano je 132,5 mil. kuna navedenih rashoda od čega se 100,2 mil. ili 70% financira iz izvora u limitu.

Najveći dio rashoda odnosi se na tijela izvršne vlasti (MORH i MUP) koji se u najvećem dijelu financiraju iz izvora u limitu.

Tabela 25: Materijal i dijelovi za tekuće i investicijsko održavanje prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu



Najveći dio rashoda za materijal i dijelove za tekuće i investicijsko održavanje evidentiranih u državnom proračunu za 2014. godinu odnosi se na materijal i dijelove za tekuće i investicijsko održavanje postrojenja i opreme MORH-a (55 mil. kuna) i MUP-a (9 mil. kuna).

Tabela 26: Materijal i dijelovi za tekuće i investicijsko održavanje prema podacima iskazanim u državnom proračunu – izvršenje za 2014. (u mil. kuna)

|  |  |  |  |  |  |
| --- | --- | --- | --- | --- | --- |
| **Izvršenje 2014.** | **Materijal i dijelovi za tekuće i investicijsko održavanje** | Materijal i dijelovi za tekuće i investicijsko održavanje građevinskih objekata | Materijal i dijelovi za tekuće i investicijsko održavanje postrojenja i opreme | Materijal i dijelovi za tekuće i investicijsko održavanje transportnih sredstava | Ostali materijal i dijelovi za tekuće i investicijsko održavanje |
| - Ukupno | **108,432** | 15,511 | 73,107 | 10,811 | 9,003 |
| - 1+2+8 | **93,728** | 14,350 | 59,950 | 10,721 | 8,706 |
| - ostali izvori | **14,704** | 1,161 | 13,157 | 0,090 | 0,296 |

Mjere za smanjenje odnosno optimizaciju rashoda:

1. Procjena učinkovitog i djelotvornog funkcioniranja sustava financijskog upravljanja i kontrola: izračun prosječnih troškova po transportnom sredstvu u vlasništvu i na leasing (prosječni troškovi po vozilu za materijal i dijelove za tekuće i investicijsko održavanje transportnih sredstava, auto gume, usluge tekućeg i investicijskog održavanja prijevoznih sredstava, usluge pri registraciji prijevoznih sredstava i premije osiguranja prijevoznih sredstava).
2. U radnoj skupini prezentirati primjere dobre prakse upravljanja troškovima transportnih sredstava.
3. Procjena učinkovitog i djelotvornog funkcioniranja sustava financijskog upravljanja i kontrola: izračun prosječnih troškova za održavanje građevinskih objekata (prosječni troškovi po m2 za materijal i dijelove za tekuće i investicijsko održavanje građevinskih objekata i usluge tekućeg i investicijskog održavanja građevinskih objekata).
4. U radnoj skupini prezentirati primjere dobre prakse održavanja građevinskih objekata i opcije jednokratnog investicijskog ulaganja kojim se poboljšava kvaliteta uredskih prostora i smanjuje godišnji trošak energenata i održavanja, s osobitim naglaskom na povećanje energetske učinkovitosti (stavljanje pvc prozora, termoizolacijskih fasada i slično).

## SITNI INVENTAR I AUTO GUME (3225)

Prema iskazanim podacima u financijskim izvještajima rashodi za sitni inventar i auto gume u 2013. godini iznosili su 57,3 mil. kuna, a u 2014. godini 58,0 mil. kuna. U državnom proračunu za 2015. godinu planirano je 39,1 mil. kuna navedenih rashoda od čega se 26,8 mil. kuna financira iz izvora u limitu.

Najveći dio rashoda odnosi se na tijela izvršne vlasti (MUP, MORH, Porezna uprava, Carinska uprava) koji se u najvećem dijelu financiraju iz izvora u limitu. Povećani troškovi sitnog inventara u odnosu na prosječne mjesečne troškove svih korisnika razvidni su kod agencija, ustanova u kulturi, ostalih državnih tijela i Ureda predsjednika, a koji se većim dijelom financiraju iz državnog proračuna.

Tabela 27: Sitni inventar i auto gume prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu



Uvidom u rashode za sitni inventar i auto gume evidentirane u državnom proračunu za 2014. godinu razvidno je da se polovina rashoda odnosi na sitni inventar, a polovina na auto gume s time da su auto gume u cijelosti financirane iz izvora u limitu.

Tabela 28: Sitni inventar i auto gume prema podacima iskazanim u državnom proračunu – izvršenje za 2014. (u mil. kuna)

|  |  |  |  |
| --- | --- | --- | --- |
| **Izvršenje 2014.** | **Sitni inventar i auto gume** | Sitni inventar | Auto gume |
| - Ukupno | 27,381 | 13,991 | 13,390 |
| - 1+2+8 | 24,961 | 11,729 | 13,232 |
| - ostali izvori | 2,419 | 2,262 | 0,158 |

Mjere za smanjenje odnosno optimizaciju rashoda:

1. Optimizacija/standardizacija proizvoda i usluga i ostvarivanja ušteda u javnoj potrošnji kroz učinkoviti sustav središnje javne nabave

U 2013. godini započet je, a u 2014. godini završen postupak središnje javne nabave auto-guma za 34 korisnika središnje javne nabave. Sklopljeno je 9 okvirnih sporazuma (pri čemu su grupe nabave dijeljene po regijama, a jedna grupa se odnosila na specijalna vozila MORH-a). Procijenjena vrijednost za razdoblje od 4 godine iznosila je 41,5 mil. kuna, okvirni sporazumi sklopljeni su s do tri ponuditelja, a očekivane uštede su cca 10% u odnosu na procijenjenu vrijednost. Uz auto gume kao robu, ugovorena su i usluge zamjene auto guma i čuvanje van sezone korištenja. U postupku se očekuju uštede u vidu jediničnih cijena auto guma, koje se tijekom trajanja okvirnog sporazuma mogu dodatno smanjivati te u standardizaciji ugovorenih auto guma, koje zadovoljavaju potrebe za koje se vozila koriste. Tehničkim specifikacijama i u suradnji s korisnicima i stručnim osobama, propisane su karakteristike auto guma primjerene svrsi korištenja vozila.

## VOJNA OPREMA (3226)

Rashodi za vojnu opremu iskazani su u financijskim izvještajima MORH-a u iznosu od 525,1 mil. kuna u 2013. i 360,3 mil. kuna u 2014. godini. U 2015. godini planirano je 17,9 mil. kuna rashoda za vojnu opremu koji se financiraju iz izvora 43 Ostali prihodi za posebne namjene.

## SLUŽBENA, RADNA I ZAŠTITNA ODJEĆA I OBUĆA (3227)

Prema iskazanim podacima u financijskim izvještajima rashodi za službenu, radnu i zaštitnu odjeću i obuću u 2013. godini iznosili su 120,2 mil. kuna, a u 2014. godini 174,7 mil. kuna. U državnom proračunu za 2015. godinu planirano je 170,8 mil. kuna navedenih rashoda od čega se 162,2 mil. financira iz izvora u limitu.

Najveći dio rashoda odnosi se na tijela izvršne vlasti (MORH, MUP, Carinska uprava) koji se više od 50% financiraju iz proračuna.

Tabela 29: Službena, radna i zaštitna odjeća i obuća prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu



Mjere za smanjenje odnosno optimizaciju rashoda:

1. U radnoj skupini prezentirati primjere dobre prakse upravljanja troškovima službene, radne i zaštitne odjeće.

# RASHODI ZA USLUGE (323)

Rashodi za usluge prema financijskim izvještajima iznose 7,0 mlrd. kuna u 2013. godini odnosno 6,8 mlrd. kuna u 2014. godini. Najveći udio u rashodima za usluge čine usluge tekućeg i investicijskog održavanja (u 2014. godini 32%), rashodi za intelektualne i osobne usluge (u 2014. godini 16%), rashodi za ostale usluge (u 2014. godini 14%) te rashodi za zakupnine i najamnine (u 2014. godini 10%).

Tabela 30: Rashodi za usluge prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu



U državnom se proračunu rashodi za usluge kreću se na razini 4,541 mlrd. u 2013. odnosno 4,449 mlrd. u 2014. godini od čega se oko 90% financira iz izvora u limitu. U 2015. godini, s uključivanjem vlastitih i namjenskih prihoda u državni proračun, razvidno je povećanje rashoda za usluge za 23% ili 1mlrd. kuna.

Tabela 31: Rashodi za usluge prema podacima iskazanim u državnom proračunu – izvršenje za 2013., 2014. i plan za 2015. (u mil. kuna)

|  |  |  |  |  |  |  |
| --- | --- | --- | --- | --- | --- | --- |
|   |   | **Izvršenje 2013.** | **Izvršenje 2014.** | **Indeks** | **Tekući plan2015.** | **Indeks** |
| - 323 | Rashodi za usluge | **4.541,036** | **4.449,665** | **98,0** | **5.493,804** | **123,5** |
| - 1+2+8 | Rashodi za usluge u limitu | 4.058,997 | 3.938,447 | 97,0 | 4.142,285 | 105,2 |
| - ostali izvori | Rashodi za usluge izvan limita | 482,039 | 511,218 | 106,1 | 1.351,519 | 264,4 |

## USLUGE TELEFONA, POŠTE I PRIJEVOZA (3231)

Prema iskazanim podacima u financijskim izvještajima rashodi za usluge telefona, pošte i prijevoza u 2013. godini iznosili su 571,8 mil. kuna, a u 2014. godini 526,6 mil. kuna. U državnom proračunu za 2015. godinu planirano je 479,4 mil. kuna navedenih rashoda od čega se 451,7 mil. kuna financira iz izvora u limitu.

Povećani troškovi u odnosu na prosječne mjesečne troškove svih korisnika po zaposleniku razvidni su kod agencija, ostalih državnih tijela, tijela izvršne vlasti, tijela sudbene vlasti, Ureda predsjednika i ureda državne uprave, a koji se više od 50% financiraju iz proračuna.

Tabela 32: Usluge telefona, pošte i prijevoza prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu



Navedeni rashodi uključuju Usluge telefona, telefaksa, Usluge interneta, Poštarina (pisma, tiskanice i sl.), Rent-a-car i taxi prijevoz i Ostale usluge za komunikaciju i prijevoz.

Tabela 33: Usluge telefona, pošte i prijevoza prema podacima iskazanim u državnom proračunu – izvršenje za 2014. (u mil. kuna)

|  |  |  |  |  |  |  |
| --- | --- | --- | --- | --- | --- | --- |
| **Izvršenje 2014.** | **Usluge telefona, pošte i prijevoza** | Usluge telefona, telefaksa | Usluge interneta | Poštarina (pisma, tiskanice i sl.) | Rent-a-car i taxi prijevoz | Ostale usluge za komunikaciju i prijevoz |
| - Ukupno | 459,511 | 145,131 | 21,109 | 167,808 | 0,398 | 125,065 |
| - 1+2+8 | 442,570 | 142,685 | 20,473 | 156,380 | 0,327 | 122,704 |
| - ostali izvori | 16,942 | 2,446 | 0,635 | 11,428 | 0,071 | 2,361 |

Mjere za smanjenje odnosno optimizaciju rashoda:

1. Optimizacija/standardizacija proizvoda i usluga i ostvarivanja ušteda u javnoj potrošnji kroz učinkoviti sustav središnje javne nabave

Sukladno Uredbi o unutarnjem ustrojstvu Državnog ureda za središnju javnu nabavu, obveznici središnje javne nabave su u pravilu 34 tijela državne uprave za 17 nabavnih kategorija. Vlada je 2014. i 2015. godine ovlastila Državni ured za provedbu postupaka središnje javne nabave i za oko 520 dodatnih korisnika u nabavnim kategorijama gorivo, opskrba električnom energijom, **mobilna telefonija, fiksna telefonija i poštanske usluge**. Zbog smanjenja broja pravosudnih tijela, revidiran je broj dodatnih korisnika te zajedno s obveznicima središnje javne nabave ukupno obuhvaća 561 korisnika središnje javne nabave.

1. Troškovi za fiksnu telefoniju (govorne usluge)

Nepromjenjivi dio mjesečnog računa čine mjesečne naknade, priključne pristojbe, naknade za količinu prolaznih brojeva, govornih kanala, naknade za opremu u najmu i ostale dodatne usluge koje se mogu ugovoriti. Na ovoj razini mogu se postići uštede optimiziranjem kapaciteta i promjenom tehnologije, te eventualno uzimanjem u najam komunikacijske i terminalne opreme. Preduvjet optimizacije je detaljna analiza stanja pojedinog tijela korisnika. Promjenjivi dio mjesečnog računa čine prometne veličine, najčešće su to količine poziva prema obračunskoj jedinici i odredištu. Ovaj dio računa moguće je optimizirati programiranjem ekonomičnih ruta na telefonskim centrala, ograničenjem skupih odredišnih brojeva i kontrolom ispisa poziva.

U pripremi postupka središnje javne nabave za fiksnu telefoniju (govorne usluge), za 34 obveznika + 520 novih korisnika, procijenjena vrijednost na temelju iskazanih podataka na godišnjoj razini iznosit će cca 120 mil. kuna, s očekivanom uštedom od cca 35-40%. Na temelju uzorka 7 tijela izvršne vlasti, utvrđen je „ciljani“ mjesečni trošak po zaposleniku. Prosječna vrijednost mjesečne potrošnje po zaposleniku promatranog uzorka je **102 kune bez PDV-a po zaposleniku**, dok se vrijednost kreće u rasponu od 48 do 174 kune bez PDV-a po zaposleniku.

1. Troškovi za mobilnu telefoniju (govorne i podatkovne usluge)

Postupak za nabavu usluge mobilne telefonije za 34 obveznika središnje javne nabave DUSJN je proveo 2011. i 2013. godine te su sklopljeni okvirni sporazumi na dvogodišnje razdoblje. Iz analize dosadašnjih postupaka ostvareni su sljedeći učinci:

* 2011. godine, prije pokretanja središnje javne nabave, prosječna mjesečna potrošnja po pretplatničkom broju iznosila je cca 300 kuna bez PDV-a
* Tijekom ugovornog razdoblja 2011. -.2013. godine, prosječna mjesečna potrošnja se smanjila na 75 kuna bez PDV-a po pretplatničkom broju, uključujući cijenu uređaja
* Tijekom ugovornog razdoblja 2013. – 2015. godine, prosječna mjesečna potrošnja se smanjila na 55 kuna bez PDV-a po pretplatničkom broju, uključujući cijenu uređaja.

Slijedom ostvarenih učinaka, u sklopu Nacionalnog programa reformi, donesena je Odluka Vlade o davanju ovlasti DUSJN za provedbu javne nabave za dodatnih 520 javnih naručitelja (sudovi, agencije, uredi državne uprave, fakulteti, sveučilišta, muzeji, itd.) za 5 kategorija među kojima je i mobilna telefonija u cilju smanjenja troškova i optimizacije postupaka javne nabave.

Prilikom prikupljanja potreba za postupak javne nabave početkom 2015. godine korisnici su Državnom uredu za središnju javnu nabavu iskazali potrebe za iznimno velikim brojem mobilnih uređaja za postojeće pretplatničke brojeve za koje korisnici službenih mobilnih uređaja već posjeduju uređaje (iskazana potreba za novim uređajima za postojeće pretplatničke brojeve premašivala je broj pretplatničkih brojeva) te potrebe za velikim brojem novih pretplatničkih brojeva, a što prate i potrebe za novim uređajima. Odlukom Vlade o racionalizaciji nabava uređaja je ograničena na cca 20% u odnosu na ukupan broj pretplatničkih brojeva. U budućim nabavama trebalo bi definirati dinamiku zanavljanja uređaja u odnosu na uslugu za „prosječnog“ službenika uz iznimku terenskih poslova (predlaže se svake tri godine tj jednom tijekom trajanja okvirnog sporazuma, jer je kvaliteta uređaja dostigla razinu koja je dovoljna za uobičajene potrebe i za sada novi uređaji ne donose značajne novost u uredskom korištenju/, a tehnologija baterija /Li-Ion/ omogućuje korištenje uređaja tijekom tri godine.)

Prosječna potrošnja za „novu“ grupu korisnika u dosadašnjem razdoblju procjenjuje se na cca 120 kuna bez PDV-a mjesečno, a temeljem provedenog postupka javne nabave u 2015. godini, za razdoblje 2016. – 2017. očekuje se **smanjenje ukupne potrošnje od cca 35% za navedenu grupu korisnika tj cca 75 kuna bez PDV-a)**, dok se za 34 dosadašnja obveznika očekuje sličan učinak **(60 kuna bez PDV-a po pretplatničkom broju mjesečno).**

1. **Troškovi za internetske usluge**

Postupak nabave za internetske usluge na središnjoj razini planira se provesti 2016. godine. Međutim, kod utvrđivanja prosječne potrošnje po korisniku ili zaposleniku u obzir treba uzeti veliki broj parametara: veličinu korisnika (do 50 zaposlenika, od 50 do 200 zaposlenika ili više od 200 zaposlenika); Vrstu usluge koju korisnik treba: (Podatkovne usluge – razina 2 ili 3), Internet usluge (brzina i vrsta downloada / uploada, javni servisi, sigurnost (npr. definiranje firewalla), IT usluge (usluge u oblaku, podatkovni centar, mail, web…) te eventualno neke specifičnosti korisnika, kao što je postojeće stanje komunikacijske mreže i opreme ili topologija mreža (pristup korisnika s više ili jedne lokacija) i razina SLA (usluge).

1. **Troškovi za poštanske usluge**

Sukladno podacima o realizaciji dosadašnjeg okvirnog sporazuma (razdoblje 2014. – 2015.), godišnja potrošnja za cca 150 tijela (STDU i pravosudna tijela) iznosi cca 125 mil. kuna bez PDV-a. Pri tome, na pravosudna i kaznena tijela zbog velike količine sudskih pismena otpada cca 50%. Iz dosadašnje realizacije prosječna mjesečna potrošnja kod pravosudnih tijela iznosi **cca 350 kuna bez PDV-a po zaposleniku/mjesečno**. Za tijela izvršne vlasti (uključujući VRH, HS i UPRH) zbog različitosti u korištenju pojedinih poštanskih usluga te s obzirom na djelokrug rada, nije moguće utvrditi prosjek po zaposleniku.

S obzirom da se kod poštanskih usluga zbog tržišnih okolnosti u budućem postupcima javne nabave, očekuju manji postoci ušteda na cijenama poštanskih usluga, potrebno je razmotriti **mjere za smanjenje količina usluga**, kako bi se u konačnici smanjili rashodi za ovu vrstu usluga. U tom smislu, potrebno je **potaknuti uvođenje standardizacije procesa dostave i razmjene službenih dokumenata putem elektroničke pošte između svakog tijela pojedinačno ili uvođenjem jedinstvenog poštanskog pretinca za službenike**.

1. Na jedinstven načinu urediti visinu i vrstu telefonskih usluga koje mogu podmirivati korisnici proračunskih sredstava.
2. Procjena učinkovitog i djelotvornog funkcioniranja sustava financijskog upravljanja i kontrola: izračun prosječnih troškova fiksne telefonije po zaposleniku mjesečno i po pretplatničkom broju mobilne telefonije mjesečno.

## USLUGE TEKUĆEG I INVESTICIJSKOG ODRŽAVANJA (3232)

Prema iskazanim podacima u financijskim izvještajima rashodi za usluge tekućeg i investicijskog održavanja u 2013. godini iznosili su 2,237mlrd. kuna, a u 2014. godini 2,163mlrd. kuna. U državnom proračunu za 2015. godinu planirano je 748,4 mil. kuna navedenih rashoda od čega se 627,7 mil. kuna financira iz izvora u limitu.

Najveći dio rashoda odnosi se na izvanproračunske korisnike Hrvatske ceste i Hrvatske vode, zatim na tijela izvršne vlasti (MORH, MUP).

Tabela 34: Usluge tekućeg i investicijskog održavanja prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu



Navedeni rashodi uključuju usluge tekućeg i investicijskog održavanja građevinskih objekata, postrojenja i opreme, prijevoznih sredstava i ostale usluge tekućeg i investicijskog održavanja.

Tabela 35: Usluge tekućeg i investicijskog održavanja prema podacima iskazanim u državnom proračunu – izvršenje za 2014. (u mil. kuna)

|  |  |  |  |  |  |
| --- | --- | --- | --- | --- | --- |
| **Izvršenje 2014.** | **Usluge tekućeg i investicijskog održavanja** | Usluge tekućeg i investicijskog održavanja građevinskih objekata | Usluge tekućeg i investicijskog održavanja postrojenja i opreme | Usluge tekućeg i investicijskog održavanja prijevoznih sredstava | Ostale usluge tekućeg i investicijskog održavanja |
| - Ukupno | 537,890 | 94,903 | 291,868 | 89,754 | 61,365 |
| - 1+2+8 | 519,465 | 89,820 | 281,616 | 88,280 | 59,749 |
| - ostali izvori | 18,425 | 5,083 | 10,252 | 1,474 | 1,616 |

Mjere za smanjenje odnosno optimizaciju rashoda:

1. Optimizacija/standardizacija proizvoda i usluga i ostvarivanja ušteda u javnoj potrošnji kroz učinkoviti sustav središnje javne nabave

Sukladno Uredbi o unutarnjem ustrojstvu Državnog ureda obveznici središnje javne nabave su u pravilu 34 tijela državne uprave za 17 nabavnih kategorija od kojih se jedna odnosi na **tekuće održavanje objekata** u sjedištu obveznika središnje javne nabave. U prvom dijelu 2016. godini planirano je provesti postupak za tekuće održavanje objekata.

## USLUGE PROMIDŽBE I INFORMIRANJA (3233)

Prema iskazanim podacima u financijskim izvještajima rashodi za usluge promidžbe i informiranja u 2013. godini iznosili su 118,4 mil. kuna, a u 2014. godini 112,1 mil. kuna. U državnom proračunu za 2015. godinu planirano je 129,7 mil. kuna navedenih rashoda od čega se 85,5 mil. kuna financira iz izvora u limitu.

Najveći dio rashoda odnosi se na tijela izvršne vlasti (Ministarstvo znanosti, obrazovanja i sporta, Ministarstvo kulture, MUP). Povećani troškovi usluga promidžbe i informiranja u odnosu na prosječni mjesečni trošak korisnika po zaposleniku razvidni su kod agencija, Hrvatskog sabora, ostalih državnih tijela, tijela izvršne vlasti i Ureda predsjednika, a koji se više od 50% financiraju iz proračuna.

Tabela 36: Usluge promidžbe i informiranja prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu



Navedeni rashodi uključuju elektronske medije, tisak, izložbene prostore na sajmu, promidžbene materijale i ostale usluge promidžbe i informiranja.

Tabela 37: : Usluge promidžbe i informiranja prema podacima iskazanim u državnom proračunu – izvršenje za 2014. (u mil. kuna)

|  |  |  |  |  |  |  |
| --- | --- | --- | --- | --- | --- | --- |
| **Izvršenje 2014.** | **Usluge promidžbe i informiranja** | Elektronski mediji | Tisak | Izložbeni prostor na sajmu | Promidžbeni materijali | Ostale usluge promidžbe i informiranja |
| - Ukupno | 84,041 | 7,470 | 6,405 | 0,796 | 5,606 | 63,764 |
| - 1+2+8 | 73,808 | 3,180 | 5,680 | 0,594 | 3,556 | 60,800 |
| - ostali izvori | 10,232 | 4,291 | 0,725 | 0,203 | 2,050 | 2,964 |

Mjere za smanjenje odnosno optimizaciju rashoda:

1. Procjena učinkovitog i djelotvornog funkcioniranja sustava financijskog upravljanja i kontrola: izračun prosječnih mjesečnih troškova za promidžbu i informiranje po zaposleniku.
2. U radnoj skupini analizirati usluge promidžbe i informiranja te prezentirati primjere dobre prakse upravljanja ovim troškovima.

## KOMUNALNE USLUGE (3234)

Prema iskazanim podacima u financijskim izvještajima rashodi za komunalne usluge u 2013. godini iznosili su 314,0 mil. kuna, a u 2014. godini 334,6 mil. kuna. U državnom proračunu za 2015. godinu planirano je 244,7 mil. kuna navedenih rashoda od čega se 167,0 mil. kuna financira iz izvora u limitu.

Najveći dio rashoda odnosi se na tijela izvršne vlasti (Ministarstvo znanosti, obrazovanja i sporta, Ministarstvo kulture, MUP).

Tabela 38: Komunalne usluge prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu



Tabela 39: Komunalne usluge prema podacima iskazanim u državnom proračunu – izvršenje za 2014. (u mil. kuna)

|  |  |  |  |  |  |  |  |
| --- | --- | --- | --- | --- | --- | --- | --- |
| **Izvršenje 2014.** | **Komunalne usluge** | Opskrba vodom | Iznošenje i odvoz smeća | Deratizacija i dezinsekcija | Dimnjačarske i ekološke usluge | Pričuva | Ostale komunalne usluge |
| - Ukupno | 219,812 | 63,754 | 21,158 | 3,885 | 4,251 | 31,823 | 94,941 |
| - 1+2+8 | 186,912 | 60,958 | 20,374 | 3,601 | 4,132 | 31,100 | 66,747 |
| - ostali izvori | 32,900 | 2,796 | 0,784 | 0,284 | 0,119 | 0,723 | 28,194 |

Mjere za smanjenje odnosno optimizaciju rashoda:

1. Procjena učinkovitog i djelotvornog funkcioniranja sustava financijskog upravljanja i kontrola: izračun prosječnih troškova za komunalne usluge po kvadratnom metru i po zaposleniku mjesečno.

## ZAKUPNINE I NAJAMNINE (3235)

Prema iskazanim podacima u financijskim izvještajima rashodi za zakupnine i najamnine u 2013. godini iznosili su 612,1 mil. kuna, a u 2014. godini 664,6 mil. kuna. U državnom proračunu za 2015. godinu planirano je 698,7 mil. kuna navedenih rashoda od čega se 584,5 mil. kuna financira iz izvora u limitu.

Najveći dio rashoda odnosi se na tijela izvršne vlasti (102 mil. kuna MUP, 91 mil. kuna MVEP, 35 mil. kuna, Min.pravosuđa, 21 mil. kuna Porezna uprava, 15 mil. kuna Carinska uprava, 9 mil. kuna MZOS, 7 mil. kuna MRRFEU, 7 mil. kuna MPPI) i agencije (130 mil. kuna Hrvatska agencija za obvezne zalihe nafte, 14 mil. kuna Agencija za plaćanja u poljoprivredi).

Tabela 40: Zakupnine i najamnine prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu



Navedeni rashodi uključuju zakupnine i najamnine za zemljišta, građevinske objekte, opremu (MORH, MUP) i ostalo te licence. Najveći dio rashoda odnosi se na najamnine za građevinske objekte. Iz dostavljenih podataka kroz upitnik proizlazi da najveće prosječne iznose po kvadratnom metru plaćaju ostala državna tijela, tijela izvršne vlasti i agencije na koje se i odnosi najveći dio zakupnina i najamnina. Prosječno najveću površinu po zaposlenom imaju ustanove u znanosti, agencije i tijela izvršne vlasti.

Ostale najamnine i zakupnine evidentirane su kod Hrvatske agencije za obvezne zalihe nafte i naftnih derivata, Ministarstva pravosuđa, HZMO, Porezne uprave, Hrvatskog sabora.

Tabela 41: Zakupnine i najamnine prema podacima iskazanim u državnom proračunu – izvršenje za 2014. (u mil. kuna)

|  |  |  |  |  |  |  |
| --- | --- | --- | --- | --- | --- | --- |
| **Izvršenje 2014.** | **Zakupnine i najamnine** | Zakupnine za zemljišta | Najamnine za građevinske objekte | Najamnine za opremu | Licence | Ostale najamnine i zakupnine |
| - Ukupno | **695,883** | 0,233 | 298,154 | 120,714 | 47,275 | 229,507 |
| - 1+2+8 | **625,307** | 0,023 | 234,445 | 120,213 | 45,631 | 224,994 |
| - ostali izvori | **70,576** | 0,210 | 63,708 | 0,501 | 1,644 | 4,513 |

Mjere za smanjenje odnosno optimizaciju rashoda:

1. Procjena učinkovitog i djelotvornog funkcioniranja sustava financijskog upravljanja i kontrola: Prosječna cijena najma poslovnog prostora (zakupnine) i garažnih mjesta po m2 poslovnog prostora.

Iz rezultata dubinske analize agencija proizlazi da od pravnih osoba koje plaćaju najam poslovnog prostora trećina plaća manje od 8 eur po m2 dok ih deset posto plaća najam veći od 11 eur po m2. Svi korisnici koji plaćaju najam veći od 11 eur po m2 obvezni su poduzeti mjere radi smanjenja troškova najma (povoljniji raspoloživi prostor DUUDI-a, gradskih prostora, pravnih ili fizičkih osoba, u radnoj skupini razmotriti proširenje središnje javne nabave, kod unajmljivanja poslovnog prostora dati prednost nekretninama s višim energetskim razredom zgrade). U troškove zakupa poslovnog prostora ubrajaju se ukupni godišnji troškovi zakupa poslovnog prostora i parkirnih mjesta.

1. Procjena učinkovitog i djelotvornog funkcioniranja sustava financijskog upravljanja i kontrola: Površina poslovnog prostora po zaposlenom.

Uredba o mjerilima i kriterijima dodjele na korištenje nekretnina za potrebe tijela državne uprave ili drugih tijela korisnika državnog proračuna te drugih osoba (Narodne novine, br. 127/13) u članku 3. stavku 2. propisuje da površina po jednom zaposlenom djelatniku može iznositi do 15 m².

1. Na jedinstven način propisati unajmljivanje poslovnog prostora te poboljšati korištenje raspoloživog poslovnog prostora u vlasništvu RH.
2. Optimizacija/standardizacija proizvoda i usluga i ostvarivanja ušteda u javnoj potrošnji kroz učinkoviti sustav središnje javne nabave

Sukladno Uredbi o unutarnjem ustrojstvu Državnog ureda za središnju javnu nabavu, obveznici središnje javne nabave su u pravilu 34 tijela državne uprave za 17 nabavnih kategorija od kojih se jedna odnosi na **licence za korištenje softvera**.

U 2014. godini proveden je postupak nabave licenci za korištenje antivirusne, antispam i slične programske opreme za 29 korisnika čija je procijenjena vrijednost nabave bez PDV-a bila 12 mil. kuna, na razdoblje od tri godine s mogućnošću produljenja za još jednu godinu. Sklopljen je okvirni sporazum s tri gospodarska subjekta te korisnici nakon provedbe postupka „mini nadmetanja“ sklapaju pojedinačne ugovore. Provedbom postupka ostvarena je ušteda od 10.927.317 kuna (razlika od procijenjene vrijednosti do ponude najpovoljnijeg ponuditelja) te je najniža cijena pojedinačne licence iznosila 10,99 kuna. Neovisno o tome, zbog različitosti i specifičnosti pojedinih korisnika, u dosadašnjem razdoblju okvirni sporazum se ne koristi od strane svih obveznika središnje nabave.

U 2015. godini proveden je postupak nabave za ostale licence (Oracle) te su okvirni sporazumi sklopljeni u visini 26 mil. kuna. Za 2016. godinu planirano je provesti postupak nabave za Microsoft licence.

## ZDRAVSTVENE I VETERINARSKE USLUGE (3236)

Prema iskazanim podacima u financijskim izvještajima rashodi za zdravstvene i veterinarske usluge u 2013. godini iznosili su 359,1 mil. kuna, a u 2014. godini 373,5 mil. kuna. U državnom proračunu za 2015. godinu planirano je 338,9 mil. kuna navedenih rashoda od čega se 265,4 mil. kuna financira iz izvora u limitu.

Najveći dio rashoda odnosi se na tijela izvršne vlasti (Ministarstvo poljoprivrede).

Tabela 42: Zdravstvene i veterinarske usluge prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu



Navedeni rashodi uključuju rashode za obvezne i preventivne zdravstvene preglede zaposlenika, veterinarske usluge, laboratorijske usluge te ostale zdravstvene i veterinarske usluge.

Tabela 43: Zdravstvene i veterinarske usluge prema podacima iskazanim u državnom proračunu – izvršenje za 2014. (u mil. kuna)

|  |  |  |  |  |  |
| --- | --- | --- | --- | --- | --- |
| **Izvršenje 2014.** | **Zdravstvene i veterinarske usluge** | Obvezni i preventivni zdravstveni pregledi zaposlenika | Veterinarske usluge | Laboratorijske usluge | Ostale zdravstvene i veterinarske usluge |
| - Ukupno | **315,460** | 19,859 | 259,019 | 8,720 | 27,861 |
| - 1+2+8 | **266,726** | 19,310 | 219,301 | 8,112 | 20,003 |
| - ostali izvori | **48,734** | 0,549 | 39,719 | 0,608 | 7,858 |

Mjere za smanjenje odnosno optimizaciju rashoda:

1. U radnoj skupini prezentirati primjere dobre prakse upravljanja troškovima zdravstvenih i veterinarskih usluga.

## INTELEKTUALNE USLUGE (3237)

Prema iskazanim podacima u financijskim izvještajima rashodi za intelektualne usluge u 2013. godini iznosili su 1,2 mlrd. kuna, a u 2014. godini 1,1 mlrd. kuna. U državnom proračunu za 2015. godinu planirano je 1,3 mlrd. kuna navedenih rashoda od čega se 593,7 mil. kuna financira iz izvora u limitu.

Najveći dio rashoda odnosi se na tijela izvršne vlasti, visoko obrazovanje, tijela sudbene vlasti, izvanproračunske korisnike (70 mil. kuna Hrvatske vode) i agencije (16 mil. kuna NCVVO, 14 mil. kuna HNK).

Tabela 44: Intelektualne usluge prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu



Navedeni rashodi uključuju autorske honorare, ugovore o djelu, usluge odvjetnika, geodetsko-katastarske usluge, usluge vještačenja, usluge agencija, studentskog servisa, znanstvenoistraživačke usluge i ostale intelektualne usluge. Najveći udio čine ostale intelektualne usluge i usluge odvjetnika i pravnog savjetovanja (32 mil. kuna Min.financija, 105 mil. kuna Minist.pravosuđa) te ugovori o djelu.

Tabela 45: Intelektualne usluge prema podacima iskazanim u državnom proračunu – izvršenje za 2014. (u mil.)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Izvršenje 2014.** | **Intelektualne i osobne usluge** | Autorski honorari | Ugovori o djelu | Usluge odvjetnika i pravnog savjetovanja | Revizorske usluge | Geodetsko-katastarske usluge | Usluge vještačenja | Usluge agencija, studentskog servisa (prijepisi, p | Znanstvenoistraživačke usluge | Ostale intelektualne usluge |
| Ukupno | **790,303** | 24,823 | 104,377 | 147,243 | 1,158 | 16,310 | 63,275 | 24,786 | 3,840 | 404,490 |
| 1+2+8 | **622,952** | 20,699 | 85,189 | 146,726 | 0,854 | 13,916 | 61,912 | 23,083 | 3,109 | 267,463 |
| ostali izvori | **167,351** | 4,124 | 19,187 | 0,517 | 0,304 | 2,394 | 1,364 | 1,703 | 0,732 | 137,027 |

Mjere za smanjenje odnosno optimizaciju rashoda:

1. Procjena učinkovitog i djelotvornog funkcioniranja sustava financijskog upravljanja i kontrola: Izračun udjela isplaćenih ugovora o (autorskom) djelu u odnosu na sredstva za plaće.

U okviru neracionalnosti u javnom sektoru koje je identificirao Državni ured za reviziju navodi se da su pojedini poslovi iz djelokruga proračunskih korisnika povjereni vanjskim izvršiteljima, umjesto zaposlenicima kojima je obavljanje tih poslova propisano uredbama o unutarnjem ustrojstvu. Ugovori o djelu zaključuju se s vanjskim suradnicima za poslove iz djelokruga proračunskog korisnika ili su rashodi na temelju zaključenih ugovora o djelu veći od iznosa propisanog odredbama Zakona o državnim službenicima odnosno 2,0 % osiguranih sredstava za plaće u tekućoj godini. U dostavljenim očitovanjima revidirani subjekti kao razloge uglavnom navode zabranu zapošljavanja planiranog broja zaposlenika. Raspolaganje proračunskim sredstvima ministarstava koja nisu provela racionalizaciju rashoda za usluge odnosno koja nisu uskladila svoje poslovanje sukladno odredbama Zakona o državnim službenicima ne može se smatrati učinkovitim i ekonomičnim.

Tabela 46: Intelektualne usluge po računima Glavne knjige u sustavu državne riznice za 2014. (u mil. kuna)



## RAČUNALNE USLUGE (3238)

Prema iskazanim podacima u financijskim izvještajima rashodi za računalne usluge u 2013. godini iznosili su 466,0 mil. kuna, a u 2014. godini 434,7 mil. kuna. U državnom proračunu za 2015. godinu planirano je 520,0 mil. kuna navedenih rashoda od čega se 478,6 mil. kuna financira iz izvora u limitu.

Najveći dio rashoda odnosi se na tijela izvršne vlasti (Porezna uprava, Carinska uprava, Ministarstvo pravosuđa, MUP), agencije i ostala državna tijela koji se gotovo u cijelosti financiraju iz državnog proračuna.

Tabela 47: Računalne usluge prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu



Navedeni rashodi uključuju usluge ažuriranja računalnih baza, usluge razvoja software-a i ostale računalne usluge.

Tabela 48: Računalne usluge prema podacima iskazanim u državnom proračunu – izvršenje za 2014. (u mil. kuna)

|  |  |  |  |  |
| --- | --- | --- | --- | --- |
| **Izvršenje 2014.** | **Računalne usluge** | Usluge ažuriranja računalnih baza | Usluge razvoja software-a | Ostale računalne usluge |
| - Ukupno | **581,773** | 49,547 | 95,597 | 436,629 |
| - 1+2+8 | **548,783** | 45,548 | 94,329 | 408,906 |
| - ostali izvori | **32,99** | 3,999 | 1,269 | 27,723 |

Mjere za smanjenje odnosno optimizaciju rashoda:

1. U radnoj skupini analizirati računalne usluge te prezentirati primjere dobre prakse upravljanja ovim troškovima.

## OSTALE USLUGE (3239)

Prema iskazanim podacima u financijskim izvještajima rashodi za ostale usluge u 2013. godini iznosili su 1,1 mlrd. kuna, a u 2014. godini 945,6 mil. kuna. U državnom proračunu za 2015. godinu planirano je 733,6 mil. kuna navedenih rashoda od čega se 611,7 mil. kuna financira iz izvora u limitu.

Najveći dio rashoda odnosi se na tijela izvršne vlasti (MORH, MUP, MVEP, Min.financija, Min.polj.) i agencije (HCR, REGOS).

Tabela 49: Ostale usluge prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu



Navedeni rashodi uključuju grafičke i tiskarske usluge, usluge kopiranja i uvezivanja i slično, film i izradu fotografija, uređenje prostora, usluge pri registraciji prijevoznih sredstava, usluge čišćenja, pranja i slično, usluge čuvanja imovine i osoba, naknadu za energetsku uslugu i ostale nespomenute usluge koje čine i najveći udio u ostalim uslugama.

Tabela 50: Ostale nespomenute usluge prema podacima iskazanim u državnom proračunu – izvršenje za 2014. (u mil. kuna)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Izvršenje 2014.** | **Ostale usluge** | Grafičke i tiskarske usluge, usluge kopiranja i uvezivanja i slično | Film i izrada fotografija | Uređenje prostora | Usluge pri registraciji prijevoznih sredstava | Usluge čišćenja, pranja i slično | Usluge čuvanja imovine i osoba | Ostale nespomenute usluge |
| - Ukupno | **764,992** | 192,232 | 0,345 | 0,451 | 8,430 | 52,262 | 29,739 | 481,534 |
| - 1+2+8 | **651,924** | 182,651 | 0,312 | 0,322 | 8,187 | 51,855 | 29,053 | 379,545 |
| - ostali izvori | **113,068** | 9,581 | 0,033 | 0,129 | 0,243 | 0,407 | 0,686 | 101,989 |

Mjere za smanjenje odnosno optimizaciju rashoda:

1. Optimizacija/standardizacija proizvoda i usluga i ostvarivanja ušteda u javnoj potrošnji kroz učinkoviti sustav središnje javne nabave

Sukladno Uredbi o unutarnjem ustrojstvu Državnog ureda za središnju javnu nabavu obveznici središnje javne nabave su u pravilu 34 tijela državne uprave za 17 nabavnih kategorija od kojih se jedna odnosi na čišćenje prostorija. U 2014. godini proveden je postupak za nabavu usluge čišćenja čija je procjena vrijednost bila 14,5 mil. kuna, a ostvarene su uštede od 48% navedenog iznosa. U 2015. godini procijenjena vrijednost nabave usluge čišćenja iznosi 47 mil. kuna, a ostvarene su uštede od cca 50% navedenog iznosa. Provedenim se postupcima očekuju dodatni učinci kroz smanjenje učestalosti (dinamike) čišćenja prostorija.

S obzirom na različitu strukturu potencijalnih ponuditelja na tržištu, u slučaju objedinjene nabave, preporučljivo je usluge nabavljati po regijama kako bi se omogućilo sudjelovanje većeg broja gospodarskih subjekata posebice manjih ponuditelja.

Provedbom postupaka središnje javne nabave ostvarene su značajne uštede u odnosu na prosječnu tržišnu cijenu. Cijena čišćenja razlikuje se ovisno o prostoru koji se čisti i području na kojem se nalazi, primjer na području grada Zagreba:

|  |  |  |
| --- | --- | --- |
| Vrsta usluge čišćenja | Tržišna cijena / m2 | Cijena DUSJN / m2 |
| Uredi, uredski prostori | 0,21 | 0,14 |
| Sanitarni prostori | 0,30 | 0,28 |
| Hodnici, ulazni prostori | 0,18 | 0,08 |
| Čajne kuhinje | 0,23 | 0,14 |
| Terase i vanjske površine | 0,16 | 0,10 |

1. Izraditi uputu vezano za rashode koji se trenutno evidentiraju na ostalim nespomenutim uslugama, a koji nisu ispravno klasificirani.

# NAKNADE TROŠKOVA OSOBAMA IZVAN RADNOG ODNOSA (3241)

Prema iskazanim podacima u financijskim izvještajima rashodi za naknade troškova osobama izvan radnog odnosa u 2013. godini iznosili su 51,6 mil. kuna, a u 2014. godini 67,1 mil. kuna. U državnom proračunu za 2015. godinu planirano je 29,9 mil. kuna navedenih rashoda od čega se 19,6 mil. kuna financira iz izvora u limitu.

Najveći dio rashoda odnosi se na proračunske korisnike u visokom obrazovanju.

Tabela 51: Naknade troškova osobama izvan radnog odnosa prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu



Tabela 52: Naknade troškova osobama izvan radnog odnosa prema podacima iskazanim u državnom proračunu – izvršenje za 2014. (u mil.)

|  |  |  |  |
| --- | --- | --- | --- |
| **Izvršenje 2014.** | Naknade troškova osobama izvan radnog odnosa | Naknade troškova službenog puta | Naknade ostalih troškova |
| - Ukupno | **26,256** | **12,695** | **13,560** |
| - 1+2+8 | **12,881** | **10,344** | **2,537** |
| - ostali izvori | **13,375** | **2,352** | **11,023** |

# OSTALI NESPOMENUTI RASHODI POSLOVANJA (329)

Ostali nespomenuti rashodi poslovanja iznose 1,8 mlrd. kuna u 2013. godini odnosno 1,6 mlrd. kuna u 2014. godini.

Tabela 53: Ostali nespomenuti rashodi poslovanja prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu



U državnom se proračunu rashodi za ostale nespomenute rashode poslovanja kreću na razini 613,5 mil. kuna u 2013. odnosno 538,8 mil. kuna u 2014. godini. U 2015. godini, s uključivanjem vlastitih i namjenskih prihoda u državni proračun, razvidno je povećanje ostalih nespomenutih rashoda poslovanja za 76% ili 410 mil. kuna od čega se 219 mil. kuna odnosi na povećanje iz izvora u limitu, a 191 mil. kuna na ostale izvore.

Tabela 54: Ostali nespomenuti rashodi poslovanja prema podacima iskazanim u državnom proračunu – izvršenje za 2013., 2014. i plan za 2015. (u mil. kuna)

|  |  |  |  |  |  |  |
| --- | --- | --- | --- | --- | --- | --- |
|   |   | **Izvršenje 2013.** | **Izvršenje 2014.** | **Indeks** | **Tekući plan2015.** | **Indeks** |
| - 329 | Ostali nespomenuti rashodi poslovanja | **613,466** | **538,785** | **87,8** | **948,042** | **176,0** |
| - 1+2+8 | Ostali nespomenuti rashodi u limitu | 547,890 | 517,746 | 94,5 | 736,212 | 142,2 |
| - ostali izvori | Ostali nespomenuti rashodi izvan limita | 65,576 | 21,039 | 32,1 | 211,829 | 1.006,8 |

## NAKNADE ZA RAD PREDSTAVNIČKIH I IZVRŠNIH TIJELA, POVJERENSTAVA I SLIČNO (3291)

Prema iskazanim podacima u financijskim izvještajima naknade za rad predstavničkih i izvršnih tijela, povjerenstava i slično u 2013. godini iznosile su 153,6 mil. kuna, a u 2014. godini 119,4 mil. kuna. U državnom proračunu za 2015. godinu planirano je 215,9 mil. kuna navedenih rashoda od čega se 199,0 mil. kuna financira iz izvora u limitu.

Najveći dio rashoda odnosi se na Državno izborno povjerenstvo u okviru ostalih državnih tijela te na tijela izvršne vlasti.

Tabela 55: Naknade za rad predstavničkih i izvršnih tijela, povjerenstava i slično prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu



Najveći dio ovih rashoda odnosi se na naknade članovima povjerenstava te na naknade članovima predstavničkih i izvršnih tijela.

Tabela 56: Naknade za rad predstavničkih i izvršnih tijela, povjerenstava i slično prema podacima iskazanim u državnom proračunu – izvršenje za 2014. (u mil. kuna)

|  |  |  |  |  |  |
| --- | --- | --- | --- | --- | --- |
| **Izvršenje 2014.** | **Naknade za rad predstavničkih i izvršnih tijela, povjerenstava i slično** | Naknade članovima predstavničkih i izvršnih tijela | Naknade članovima povjerenstava | Naknade za rad osobama lišenih slobode | Ostale slične naknade za rad |
| - Ukupno | **101,308** | 15,966 | 74,835 | 5,709 | 4,798 |
| - 1+2+8 | **92,839** | 15,147 | 70,761 | 5,709 | 1,222 |
| - ostali izvori | **8,469** | 0,819 | 4,074 | , | 3,576 |

Mjere za smanjenje odnosno optimizaciju rashoda:

1. Na jedinstveni način urediti rad upravnih vijeća i povjerenstava (broj članova, iznos naknada i dr.)

Članovi upravnih vijeća različito su plaćeni za svoj rad. S obzirom da je svim institucijama vlasnik država, ove se naknade moraju ujednačiti. Potrebno je ograničiti broj osoba koje mogu biti u upravnom vijeću sukladno veličini pravne osobe, mjerene brojem zaposlenih, jer se sadašnja situacija kreće od nula do četrnaest u nekim pravnim osobama. Preporuka je mjesta u upravnim vijećima prepustiti stručnim kadrovima, koji bi bili ili iz redova javnih službenika ili iz redova stručnjaka biranih javnim natječajem. Preporučuje se donijeti jedinstven poslovnik o radu i odgovornosti članova upravnih vijeća. Za financijsku kontrolu poslovanja treba biti odgovorno resorno ministarstvo.

Smjernicama za uređenje sustava agencija, zavoda, fondova, centara i drugih pravnih osoba s javnim ovlastima, koje je Vlada donijela 23. travnja 2015., utvrđuje se obveza da se na jedinstveni način uredi upravljanje agencijama odnosno drugih pravnih osoba s javnim ovlastima.

## PREMIJE OSIGURANJA (3292)

Prema iskazanim podacima u financijskim izvještajima premije osiguranja u 2013. godini iznosile su 67,5 mil. kuna, a u 2014. godini 62,2 mil. kuna. U državnom proračunu za 2015. godinu planirano je 50,9 mil. kuna navedenih rashoda od čega se 44,4 mil. kuna financira iz izvora u limitu.

Najveći dio rashoda odnosi se na tijela izvršne vlasti (MUP i MORH), agencije (HANDA), zdravstvene ustanove te ostala državna tijela (Ravnateljstvo za robne zalihe).

Tabela 57: Premije osiguranja prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu



Navedeni rashodi uključuju premije osiguranja prijevoznih sredstava, ostale imovine i zaposlenih.

Tabela 58: Premije osiguranja prema podacima iskazanim u državnom proračunu – izvršenje za 2014. (u mil. kuna)

|  |  |  |  |  |
| --- | --- | --- | --- | --- |
| **Izvršenje 2014.** | **Premije osiguranja** | Premije osiguranja prijevoznih sredstava | Premije osiguranja ostale imovine | Premije osiguranja zaposlenih |
| - Ukupno | **55,964** | 22,658 | 6,003 | 27,303 |
| - 1+2+8 | **55,105** | 22,499 | 5,785 | 26,821 |
| - ostali izvori | **,858** | ,158 | ,218 | ,482 |

Mjere za smanjenje odnosno optimizaciju rashoda:

1. Optimizacija/standardizacija proizvoda i usluga i ostvarivanja ušteda u javnoj potrošnji kroz učinkoviti sustav središnje javne nabave

**Obvezno osiguranje o automobilske odgovornosti i kasko osiguranje**

Postupak središnje nabave za Obvezno osiguranje o automobilske odgovornosti i kasko osiguranje je proveden u 2015. godini za dvogodišnje razdoblje za 34 središnjih tijela državne uprave (obveznike središnje javne nabave), pri čemu je okvirni broj vozila za AO osiguranje na godišnjoj razini 6.808, a okvirni broj vozila za kasko osiguranje na godišnjoj razini 778.

S obzirom da je dokumentacijom za nadmetanje predviđen bonus/malus sustav (visina premije AO osiguranja utvrđuje se prema premijskim stupnjevima ovisno o tome da li je u prethodnom razdoblju vozilo imalo prijavljene štete) te s ciljem da iznos ponude bude koliko je to moguće bliži budućoj stvarnoj premiji, za davanje ponude u nadmetanju obračunavao se za sva vozila bonus od 40%. Za predmetno nadmetanje sklopljen je Okvirni sporazum s odabranim ponuditeljem Croatia osiguranje d.d. čija je ponuda bila najpovoljnija prema kriteriju za odabir ponude. Unatoč očekivanih ušteda od cca 20-30% u odnosu na tržišne cijene, DUSJN je u postupku postigao iznimno niske cijene (koje ne bi smjele biti referentne za ostale korisnike već samo za 34 obveznika) za sljedeće dvogodišnje razdoblje.

Primjer cijena za osiguranje jednog vozila za ZG registarsko područje, u tri (najčešće) kategorije osobnih automobila:

|  |  |  |
| --- | --- | --- |
| Snaga | TRŽIŠNOUkupna premija s 0% bonusa i posebnim porezom od 15% | DUSJN Ukupna premija s 0% bonusa i posebnim porezom od 15% |
| preko 44 kW – 55 kW | 2.550,00 | 463,68 |
| preko 66 kW – 84 kW | 3.200,00 | 564,40 |
| preko 84 kW – 110 kW | 3.834,00 | 645,16 |

**Kolektivno osiguranje**

U tijeku je postupak nabave usluge kolektivnog osiguranja od posljedica nesretnog slučaja i to za zaposlene u tijelima korisnika državnog proračuna uz isključenje pripadnika oružanih snaga Republike Hrvatske, a sve temeljem obveza iz kolektivnog ugovora za državne službenike i namještenike i kolektivnog ugovora za javne službenike. Postupak se provodi za cca 240.000 osiguranih osoba. Zaposlenici se osiguravaju 24 sata na dan, za vrijeme i van radnog vremena. Pri tome su zadani sljedeći osigurani iznosi za sljedeće osigurane slučajeve: smrt uslijed nezgode - 30.000,00 kn, smrt uslijed bolesti - 15.000,00 kn, trajni invaliditet - 60.000,00 kn.

Procijenjena vrijednost nabave iznosi 23.000.000,00 kuna, a važeća premija osiguranja po osobi za godinu dana: cca 40 kuna.

## REPREZENTACIJA (3293)

Prema iskazanim podacima u financijskim izvještajima rashodi za reprezentaciju u 2013. godini iznosili su 46,1 mil. kuna, a u 2014. godini 44,5 mil. kuna. U državnom proračunu za 2015. godinu planirano je 28,2 mil. kuna navedenih rashoda od čega se 20,5 mil. kuna financira iz izvora u limitu.

Najveći dio rashoda odnosi se na ustanove u visokom obrazovanju koji se gotovo u cijelosti financiraju iz vlastitih i namjenskih prihoda. Kod tijela izvršne vlasti, ostalih državnih tijela i ustanova u zaštiti prirode zamjetno je povećanje rashoda za reprezentaciju u 2015. godini. Povećane prosječne mjesečne troškove po zaposlenom imaju agencije, Hrvatski sabor, Ured predsjednika, a čiji se troškovi više od 50% financiraju iz državnog proračuna.

Tabela 59: Reprezentacija prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu



Mjere za smanjenje odnosno optimizaciju rashoda:

1. Procjena učinkovitog i djelotvornog funkcioniranja sustava financijskog upravljanja i kontrola: Prosječni mjesečni trošak po zaposlenom.

## ČLANARINE I NORME (3294)

Prema iskazanim podacima u financijskim izvještajima rashodi za članarine i norme u 2013. godini iznosili su 256,4 mil. kuna, a u 2014. godini 151,0 mil. kuna. U državnom proračunu za 2015. godinu planirano je 127,2 mil. kuna navedenih rashoda od čega se 126,1 mil. kuna financira iz izvora u limitu.

Najveći dio rashoda odnosi se na tijela izvršne vlasti i ostala državna tijela.

Tabela 60: Članarine i norme prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu



Najveći dio rashoda financira se iz izvora u limitu i odnosi se na međunarodne članarine.

Tabela 61: Članarine i norme prema podacima iskazanim u državnom proračunu – izvršenje za 2014. (u mil. kuna)

|  |  |  |  |
| --- | --- | --- | --- |
| **Izvršenje 2014.** | **Članarine i norme** | Tuzemne članarine | Međunarodne članarine |
| - Ukupno | **145,844** | 1,616 | 144,228 |
| - 1+2+8 | **145,374** | 1,585 | 143,789 |
| - ostali izvori | **0,471** | 0,032 | 0,439 |

Mjere za smanjenje odnosno optimizaciju rashoda:

1. Procjena učinkovitog i djelotvornog funkcioniranja sustava financijskog upravljanja i kontrola: Izraditi analizu članarina.

## PRISTOJBE I NAKNADE (3295)

Prema iskazanim podacima u financijskim izvještajima rashodi za pristojbe i naknade u 2013. godini iznosili su 21,1 mil. kuna, a u 2014. godini 119,8 mil. kuna. U državnom proračunu za 2015. godinu planirano je 16,5 mil. kuna navedenih rashoda od čega se 9,7 mil. financira iz izvora u limitu.

Najveći dio rashoda odnosi se na Ministarstvo poljoprivrede (82 mil.), MORH (15 mil.), HZZO (5,6 mil.) i NP Plitvička Jezera (5 mil.).

Tabela 62: Pristojbe i naknade prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu



Navedeni rashodi uključuju upravne i administrativne pristojbe, sudske pristojbe, javnobilježničke pristojbe i ostale pristojbe i naknade.

Tabela 63: Pristojbe i naknade prema podacima iskazanim u državnom proračunu – izvršenje za 2014. (u mil. kuna)

|  |  |  |  |  |  |
| --- | --- | --- | --- | --- | --- |
| **Izvršenje 2014.** | Pristojbe i naknade | Upravne i administrativne pristojbe | Sudske pristojbe | Javnobilježničke pristojbe | Ostale pristojbe i naknade |
| - Ukupno | **106,607** | **,096** | **84,404** | **4,363** | **17,744** |
| - 1+2+8 | **102,204** | **,086** | **84,099** | **,31** | **17,709** |
| - ostali izvori | **4,403** | **,01** | **,305** | **4,053** | **,035** |

## TROŠKOVI SUDSKIH POSTUPAKA (3296)

U financijskim izvještajima za 2013. i 2014. godinu nema evidentiranih rashoda na računu troškova sudskih postupaka jer je isti uveden novim Pravilnikom o proračunskom računovodstvu i računskom planu (Narodne novine, br. 124/14). U Državnom proračunu za 2015. godinu planirano je 9,7 mil. kuna troškova sudskih postupaka od čega se 7,2 mil. kuna odnosi na MORH, a 1,5 mil. kuna na Ministarstvo pomorstva, prometa i infrastrukture.

## OSTALI NESPOMENUTI RASHODI POSLOVANJA (3299)

Prema iskazanim podacima u financijskim izvještajima ostali nespomenuti rashodi poslovanja u 2013. godini iznosili su 1,2 mlrd. kuna, a u 2014. godini 1,1 mlrd. kuna. U državnom proračunu za 2015. godinu planirano je 478,4 mil. kuna navedenih rashoda od čega se 306,0 mil. kuna financira iz izvora u limitu.

Tabela 64: Ostali nespomenuti rashodi poslovanja prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu



U okviru računa 3299 evidentiraju se rashodi protokola (vijenci, cvijeće, svijeće i slično) i ostali nespomenuti rashodi poslovanja. Uvidom u specifikaciju evidentiranih rashoda u 2014. godini vidljivo je da se najveći dio rashoda odnosi na izvanproračunske korisnike, ustanove u visokom obrazovanju, tijela izvršne vlasti i agencije. Najveći udio iskazanih ostalih nespomenutih rashoda ima Fond za zaštitu okoliša i energetsku učinkovitost (692 mil. kuna) koji na spomenutom računu iskazuje postupanje s otpadom. Sveučilište u Zagrebu (155 mil. kuna) na ovim rashodima iskazuju prijenose svojim sastavnicama. Hrvatski audiovizualni centar (69 mil. kuna) iskazao je na ovom računu ugovore i poticaje. Ministarstvo znanosti, obrazovanja i sporta (54 mil. kuna) na ovom računu iskazuje ugovorno financiranje znanstvene djelatnosti. HZZO (29 mil. kuna) je na ovom računu iskazao ispravak vrijednosti-potraživanja starija od 90 dana u Dopunskom zdravstvenom osiguranju. Plitvička jezera (8,7 mil. kuna) iskazala su na ovom računu troškove popusta (gratise).

Tabela 65: Ostali nespomenuti rashodi poslovanja prema podacima iskazanim u državnom proračunu – izvršenje za 2014. (u mil. kuna)

|  |  |  |  |
| --- | --- | --- | --- |
| **Izvršenje 2014.** | Ostali nespomenuti rashodi poslovanja | Rashodi protokola-vijenci,cvijeće,svijeće i slično | Ostali nespomenuti rashodi poslovanja |
| - Ukupno | **110,669** | **1,446** | **109,224** |
| - 1+2+8 | **106,295** | **1,443** | **104,852** |
| - ostali izvori | **4,375** | **,003** | **4,372** |

Mjere za smanjenje odnosno optimizaciju rashoda:

1. Izraditi uputu vezano za rashode koji se trenutno evidentiraju na ostalim nespomenutim rashodima poslovanja, a koji nisu ispravno klasificirani.
2. STANDARDI ZA HORIZONTALNE FUNKCIJE U POSLOVANJU KORISNIKA

Prema podacima koji su u svrhu provođenja reformskih mjera kroz upitnike prikupljani od korisnika, uočena su odstupanja u broju zaposlenih u općim (pomoćnim) službama te organizaciji obavljanja navedenih poslova u okviru iste grupe analiziranih korisnika. Pod općim poslovima podrazumijevaju se:

* Poslovi upravljanja ljudskim potencijalima
* Poslovi vođenja urudžbenog zapisnika, prijema i otpreme pošte, poslovi pismohrane
* Poslovi financijskog planiranja pripreme, kontrole i izvršenja proračuna
* Financijsko-računovodstveni poslovi, poslovi rukovanja inventarom, opremom i umjetninama te vođenje o tome odgovarajućih očevidnika
* Poslovi javne nabave sukladno Zakonu o javnoj nabavi, poslovi skladištenja i distribucije uredskog pribora, potrošnog materijala i tiska
* Poslovi tehničkog održavanja, informatičke, elektroničke i uredske opreme i uređaja te poslovi sigurnosti informacijskih sustava
* Stručno-tehnički poslovi, poslovi investicijskog i tekućeg održavanja poslovnih zgrada te drugih objekata i uredskih prostora o kojima skrbi korisnik, poslovi pružanja ugostiteljskih usluga u internim restoranima i buffetima te poslovi održavanja i čišćenja poslovnog i drugog prostora, poslovi održavanja zelenila te poslove autoservisa.

Iz analize podataka proizlazi da u malim organizacijama iste osobe obavljaju sve opće poslove odnosno poslove u računovodstvu i financijama, kadrovske i pravne poslove, poslove nabave, upravljanje zalihama potrošnog materijala i slično.

Jedna od mjera Strategije razvoja javne uprave za razdoblje od 2015. do 2020. godine (Narodne novine, br. 70/15.) je smanjivati udio horizontalnih funkcija u ukupnom poslovanju gdje se kao pokazatelj ostvarenja mjere navodi 20% zaposlenika koji obavljaju horizontalne funkcije. U okviru navedene mjere planira se, osim izrade standarda i metodologije, provesti analiza horizontalnih funkcija i procesa, izmijeniti normativni okvir za horizontalne funkcije te informatizirati horizontalne poslovne procese koristeći zajednička rješenja.

Dobar primjer objedinjenih poslova općih službi je Ured za opće poslove Hrvatskoga sabora i Vlade Republike Hrvatske koji navedene poslove obavlja za sve vladine urede iako isti imaju pravnu osobnost.

Zbog značajne uloge u postizanju racionalizacije rashoda potrebno je osnažiti i unaprijediti ulogu organizacijskih jedinica koje obavljaju poslove javne nabave u krovnim organizacijama s naglaskom na centralizaciju poslova nabave na nivou krovne organizacije kao i koordinacijske uloge za korisnike iz nadležnosti organizacije.

POPIS SLIKA:

[Slika 1: Materijalni rashodi iskazani u financijskim izvještajima proračunskih i izvanproračunskih korisnika za 2014. godinu prema analiziranim skupinama 6](#_Toc425251090)

POPIS TABELA:

[Tabela 1: Ukupni materijalni rashodi prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu 7](#_Toc436402248)

[Tabela 2: Ukupni materijalni rashodi prema podacima iskazanim u državnom proračunu po izvorima – izvršenje za 2013., 2014. i plan za 2015. (u mil. kuna) 8](#_Toc436402249)

[Tabela 3: Ukupni materijalni rashodi prema podacima iskazanim u državnom proračunu po računima – izvršenje za 2013., 2014. i plan za 2015. (u mil. kuna) 9](#_Toc436402250)

[Tabela 4: Naknade troškova zaposlenima prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu 10](#_Toc436402251)

[Tabela 5: Naknade troškova zaposlenima prema podacima iskazanim u državnom proračunu – izvršenje za 2013., 2014. i plan za 2015. (u mil. kuna) 10](#_Toc436402252)

[Tabela 6: Službena putovanja prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu 10](#_Toc436402253)

[Tabela 7: Službena putovanja prema podacima iskazanim u državnom proračunu – izvršenje za 2014. (u mil. kuna) 11](#_Toc436402254)

[Tabela 8: Naknade za prijevoz, za rad na terenu i odvojeni život prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu 12](#_Toc436402255)

[Tabela 9: Naknade za prijevoz, za rad na terenu i odvojeni život prema podacima iskazanim u državnom proračunu – izvršenje za 2014. (u mil. kuna) 12](#_Toc436402256)

[Tabela 10: Stručno usavršavanje zaposlenika prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu 13](#_Toc436402257)

[Tabela 11: Stručno usavršavanje zaposlenika prema podacima iskazanim u državnom proračunu – izvršenje za 2014. (u mil. kuna) 13](#_Toc436402258)

[Tabela 12: Ostale naknade zaposlenima prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu 14](#_Toc436402259)

[Tabela 13: Ostale naknade zaposlenima prema podacima iskazanim u državnom proračunu – izvršenje za 2014. (u mil. kuna) 14](#_Toc436402260)

[Tabela 14: Rashodi za materijal i energiju prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu 15](#_Toc436402261)

[Tabela 15: Rashodi za materijal i energiju prema podacima iskazanim u državnom proračunu – izvršenje za 2013., 2014. i plan za 2015. (u mil. kuna) 15](#_Toc436402262)

[Tabela 16: Uredski materijal i ostali materijalni rashodi prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu 16](#_Toc436402263)

[Tabela 17: Uredski materijal i ostali materijalni rashodi prema podacima iskazanim u državnom proračunu – izvršenje za 2014. (u mil.) 16](#_Toc436402264)

[Tabela 18: Uredski materijal (3221) prema podacima Državnog ureda za središnju javnu nabavu – procjena potrošnje u 2015. za tijela izvršne vlasti – VRH, HS, ministarstva, državni uredi, državne upravne organizacije (u kn, bez PDV-a) 17](#_Toc436402265)

[Tabela 19: Potrošni materijal, sredstva za čišćenje i održavanje i materijal za higijenske potrebe i njegu (3221) prema podacima Državnog ureda za središnju javnu nabavu – procjena potrošnje u 2015. za tijela izvršne vlasti – VRH, HS, ministarstva, državni uredi, državne upravne organizacije (u kn, bez PDV-a) 17](#_Toc436402266)

[Tabela 20: Materijal i sirovine prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu 18](#_Toc436402267)

[Tabela 21: Materijal i sirovine prema podacima iskazanim u državnom proračunu – izvršenje za 2014. (u mil. kuna) 18](#_Toc436402268)

[Tabela 22: Energija prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu 19](#_Toc436402269)

[Tabela 23: Energija prema podacima iskazanim u državnom proračunu – izvršenje za 2014. (u mil. kuna) 19](#_Toc436402270)

[Tabela 24: Službena vozila prema podacima koje su korisnici dostavili u Upitniku za reformske mjere 21](#_Toc436402271)

[Tabela 25: Materijal i dijelovi za tekuće i investicijsko održavanje prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu 21](#_Toc436402272)

[Tabela 26: Materijal i dijelovi za tekuće i investicijsko održavanje prema podacima iskazanim u državnom proračunu – izvršenje za 2014. (u mil. kuna) 22](#_Toc436402273)

[Tabela 27: Sitni inventar i auto gume prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu 23](#_Toc436402274)

[Tabela 28: Sitni inventar i auto gume prema podacima iskazanim u državnom proračunu – izvršenje za 2014. (u mil. kuna) 23](#_Toc436402275)

[Tabela 29: Službena, radna i zaštitna odjeća i obuća prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu 24](#_Toc436402276)

[Tabela 30: Rashodi za usluge prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu 25](#_Toc436402277)

[Tabela 31: Rashodi za usluge prema podacima iskazanim u državnom proračunu – izvršenje za 2013., 2014. i plan za 2015. (u mil. kuna) 25](#_Toc436402278)

[Tabela 32: Usluge telefona, pošte i prijevoza prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu 26](#_Toc436402279)

[Tabela 33: Usluge telefona, pošte i prijevoza prema podacima iskazanim u državnom proračunu – izvršenje za 2014. (u mil. kuna) 26](#_Toc436402280)

[Tabela 34: Usluge tekućeg i investicijskog održavanja prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu 28](#_Toc436402281)

[Tabela 35: Usluge tekućeg i investicijskog održavanja prema podacima iskazanim u državnom proračunu – izvršenje za 2014. (u mil. kuna) 29](#_Toc436402282)

[Tabela 36: Usluge promidžbe i informiranja prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu 29](#_Toc436402283)

[Tabela 37: : Usluge promidžbe i informiranja prema podacima iskazanim u državnom proračunu – izvršenje za 2014. (u mil. kuna) 30](#_Toc436402284)

[Tabela 38: Komunalne usluge prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu 30](#_Toc436402285)

[Tabela 39: Komunalne usluge prema podacima iskazanim u državnom proračunu – izvršenje za 2014. (u mil. kuna) 31](#_Toc436402286)

[Tabela 40: Zakupnine i najamnine prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu 31](#_Toc436402287)

[Tabela 41: Zakupnine i najamnine prema podacima iskazanim u državnom proračunu – izvršenje za 2014. (u mil. kuna) 32](#_Toc436402288)

[Tabela 42: Zdravstvene i veterinarske usluge prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu 33](#_Toc436402289)

[Tabela 43: Zdravstvene i veterinarske usluge prema podacima iskazanim u državnom proračunu – izvršenje za 2014. (u mil. kuna) 33](#_Toc436402290)

[Tabela 44: Intelektualne usluge prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu 34](#_Toc436402291)

[Tabela 45: Intelektualne usluge prema podacima iskazanim u državnom proračunu – izvršenje za 2014. (u mil.) 34](#_Toc436402292)

[Tabela 46: Intelektualne usluge po računima Glavne knjige u sustavu državne riznice za 2014. (u mil. kuna) 35](#_Toc436402293)

[Tabela 47: Računalne usluge prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu 35](#_Toc436402294)

[Tabela 48: Računalne usluge prema podacima iskazanim u državnom proračunu – izvršenje za 2014. (u mil. kuna) 36](#_Toc436402295)

[Tabela 49: Ostale usluge prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu 36](#_Toc436402296)

[Tabela 50: Ostale nespomenute usluge prema podacima iskazanim u državnom proračunu – izvršenje za 2014. (u mil. kuna) 37](#_Toc436402297)

[Tabela 51: Naknade troškova osobama izvan radnog odnosa prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu 38](#_Toc436402298)

[Tabela 52: Naknade troškova osobama izvan radnog odnosa prema podacima iskazanim u državnom proračunu – izvršenje za 2014. (u mil.) 38](#_Toc436402299)

[Tabela 53: Ostali nespomenuti rashodi poslovanja prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu 38](#_Toc436402300)

[Tabela 54: Ostali nespomenuti rashodi poslovanja prema podacima iskazanim u državnom proračunu – izvršenje za 2013., 2014. i plan za 2015. (u mil. kuna) 39](#_Toc436402301)

[Tabela 55: Naknade za rad predstavničkih i izvršnih tijela, povjerenstava i slično prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu 39](#_Toc436402302)

[Tabela 56: Naknade za rad predstavničkih i izvršnih tijela, povjerenstava i slično prema podacima iskazanim u državnom proračunu – izvršenje za 2014. (u mil. kuna) 40](#_Toc436402303)

[Tabela 57: Premije osiguranja prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu 40](#_Toc436402304)

[Tabela 58: Premije osiguranja prema podacima iskazanim u državnom proračunu – izvršenje za 2014. (u mil. kuna) 41](#_Toc436402305)

[Tabela 59: Reprezentacija prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu 42](#_Toc436402306)

[Tabela 60: Članarine i norme prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu 42](#_Toc436402307)

[Tabela 61: Članarine i norme prema podacima iskazanim u državnom proračunu – izvršenje za 2014. (u mil. kuna) 43](#_Toc436402308)

[Tabela 62: Pristojbe i naknade prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu 43](#_Toc436402309)

[Tabela 63: Pristojbe i naknade prema podacima iskazanim u državnom proračunu – izvršenje za 2014. (u mil. kuna) 43](#_Toc436402310)

[Tabela 64: Ostali nespomenuti rashodi poslovanja prema podacima iskazanim u financijskim izvještajima proračunskih i izvanproračunskih korisnika za 2013. i 2014. godinu te planu Državnog proračuna za 2015. godinu 44](#_Toc436402311)

[Tabela 65: Ostali nespomenuti rashodi poslovanja prema podacima iskazanim u državnom proračunu – izvršenje za 2014. (u mil. kuna) 45](#_Toc436402312)

1. Ukupni plan rashoda po razdjelima državnog proračuna za izvore financiranja: opći prihodi i primici, doprinosi i namjenski primici od zaduživanja izravno utječe na planirani deficit pa za ove izvore proračunski korisnici dobivaju limit od Ministarstva financija koji onda dalje raspoređuju po programima, aktivnostima, projektima i stavkama. [↑](#footnote-ref-1)
2. Prema Registru proračunskih i izvanproračunskih korisnika iz lipnja 2015. (Narodne novine, br. 68/15) broj proračunskih korisnika smanjen je na 676. [↑](#footnote-ref-2)
3. U financijskim izvještajima u najvećem dijelu rashodi su iskazani na četvrtoj razini Računskog plana (primjerice energija) dok je rashode koji su evidentirani u sustavu državne riznice (državnom proračunu) moguće iskazati po osnovnim računima (primjerice električna energija, topla voda, plin, motorni benzin i gorivo, ostali materijalni rashodi za proizvodnju energije). [↑](#footnote-ref-3)
4. Tekući plan za 2015. godinu sadrži podatke prije Izmjena i dopuna Državnog proračuna RH za 2015. godinu i projekcija za 2016. i 2017. (Narodne novine, br.103A/15). [↑](#footnote-ref-4)